Loiolako gaztetxearen aldeko manifestazioa gaur — Gaztezulo\nLoiolako gaztetxearen aldeko manifestazioa gaur\nLoiolako gaztetxearen aldeko manifestazioa gaur https://www.gaztezulo.eus/albisteak/loiolako-gaztetxearen-aldeko-manifestazioa-gaur https://www.gaztezulo.eus/albisteak/loiolako-gaztetxearen-aldeko-manifestazioa-gaur/@@download/image/2007861446LoiolakoGaztetxea.jpg\nJoan den ostegunean, abuztuak 2, Donostiako Udalak Loiolako gaztetxeari zigilua jarri zion eta itxi egin zuen. Gertaera hori, eta oro har, Udalaren jarrera salatzeko, gaur, astelehena 6, 19:00tan manifestazioa egingo dute, eta herritarrei bertan parte hartzeko deia egin die Loiolako Gazte Asanbladak.\nAbuztuaren 2an, 22:00ak aldera, Gaztetxe inguruan inor gutxi zegoenean, kaleko jantzitako Donostiako zenbait udaltzain Loiolako gaztetxera joan eta atea zigilatu egin zuten. Udalak gaztetxea itxi izana gogor salatu du Loiolako Gazte Asanbladak, eta herritarrei gertaera salatzeko mobilizazioetan parte hartzeko deia egin die. Mobilizazio horietako lehenengoa gaur bertan izango da, 19:00tan, Loiolako gaztetxetik bertatik abiatuta.\nAzken bi urteetan Loiolako gaztetxean hainbat kontzertu, hitzaldi, garagardo azoka, antzerki eta bestelako ekitaldiak egin dira. Gazte Asanbladako kideen arabera, auzoak zein Donostiak zituen/dituen gabeziei era xume batean erantzuten saiatu dira, gaztetxean biltzen diren hainbat gazteren konpromiso eta lanari esker. "Honelako jarduera eta ekintzen aurrean Donostiako Udalak hartu duen jarrera salatu nahi dugu. Izan ere, gaztetxetik bultzatzen diren ekintzei bultzada edo babes minimo bat eskaini ordez, trabak besterik ez ditu jarri", jakinarazi dute Gazte Asanbladako kideek. Horregatik, bi eskaera egin dizkiote Donostiako Udalari: alde batetik, gaztetxea berriro irekitzea; eta bestetik, Udaletik datozen trabak desagertzea.


Klubeko talde egokituak Andoni Igartuaren eta Ioritz Begoñaren gidaritzapean jarraituko du | SD Eibar - Web Oficial\nKlubeko talde egokituak Andoni Igartuaren eta Ioritz Begoñaren gidaritzapean jarraituko du\nFutbol inklusiboko sekzioak jarduerara itzultzeko plan bat diseinatu du\nAndoni Igartuak eta Ioritz Begoñak klubeko talde egokituaren buru izaten jarraituko dute. Lehenengo eta bigarren entrenatzaileek, hurrenez hurren, bigarren urtez jarraian zuzenduko dute SD Eibar Fundazioaren menpe dagoen futbol inklusiboko ataleko taldea. Bi teknikariak lanean daude jada, pandemiaren ondorioek markatutako ikasturte berria diseinatzen.\nFutbol inklusiboko sekzioaren nahia ahalik eta azkarren jarduerara itzultzea da, betiere segurtasun neurriek ahalbidetzen badute eta kirolarien osasuna uneoro lehenesten dela. Egungo egoerak edozein jardueraren garapena normaltasunez zailtzen duela jakinda, honako plan hau diseinatu da:\nDatu fisikoak hartzea: irailaren amaieran, jokalariek test fisiko batzuk pasatuko dituzte banaka, bakoitzaren egoera fisikoa baloratzeko.\nBanakako entrenamenduak: datuak hartu ondoren, teknikariek emaitzak aztertuko dituzte eta bakoitzarentzako banakako entrenamendu-plan bat diseinatuko dute.\nJarduera hori online entrenamenduen bidez egingo da telematikoki, mugimenduak gauzatzerakoan jarraipena eta zuzenketak egin ahal izateko.\nNutrizioari buruzko formakuntza: entrenamendu integrala egiteko asmoz, jokalariek eta gurasoek Aurora Cid klubeko nutrizionistak zuzendutako sesio digitala izango dute. Horrela, futbol inklusiboaren atalaren ildo estrategikoetako bat landu nahi da, egungo jarduerarik ezaren ondorioz gorputz-koipea handitzeko arriskua ekiditeko.\nBien bitartean, staff teknikoak hilabete hauek aprobetxatuko ditu SD Eibar Fundazioak joan den denboraldian abian jarri zituen alderdi metodologiko ezberdinak garatzen jarraitzeko.


Sareak eta mapak - Oarsoaldeko Hitza : Oarsoaldeko Hitza\nSareak eta mapak\nUrtebetean gure harreman sareak gutxitzeaz gain, Euskal Herriko mapa distortsionatu zaigula iruditzen zait. Pandemiak sortutako egoeraren aurreko neurri berriak ditugunero, mapa berri bat sortzen zaigu, eta beste bat desegin. Mapak izan daitezke geografikoak, imajinarioak, kontzeptualak, sinbolikoak. Eta guztiak sortu eta desegin ditudala iruditzen zait.\nDuela 317 egun zeudena baino urrunago daude egun Oiartzun eta Altsasu, edota Karrantza eta Orereta, edota Pasaia eta Luhuso, edota Lezo eta Zuia. Ez kilometrotan (Google Mapseko mapa ez baita aldatzen), baina bai gure imajinario kolektiboan. Errepideetako peajeen mugez gain, muga sanitarioak are amildegi handiagoa sortu du Euskal Herriaren irudikapenean. Inposatutako mugak are gehiago markatuz, eta aldi berean, norberaren lurraldean (hasieran herrian, gero zure herriaren mugakide diren herrietan, ondoren probintzian, Gabonen testuinguruan erkidegoan; garaiaren eta interesen arabera hau ere) gotortuz.\nEta ez dakit egoera pandemikoari aurre egindakoan ere iritsiko garen orain artean horrenbestetan aldarrikatu dugun Euskal Herri oso hori irudikatzera. Begiradatik kanpo dauden, ezagun egiten ez zaizkigun errealitateak ikusi eta bizitzera. Eta batez ere, horiek ere gure herri sentitzera.\nMaite ditut beraien ideietan habitatzen uzten didaten kideak; azken boladan geroz eta efimeroagoak sentitzen bagara ere\nXimun Fuchsi entzun nion herri hitzak euskaraz beste hizkuntzetan duen definizioaz gain, baduela beste adiera bat, hiru kontzeptu bateratzen dituela: populua, hiria eta nazioa. Populua eta herria batzerakoan, unibertsitateko garaiaz oroitu naiz. Herritarrek egiten dutelako herria; eta bertan ezagutu nituen nire Euskal Herri bera partekatzen zuten baina ikuskera ezberdinak zituzten lagunak. Beraiei esker ikasi eta ulertu dut herria ulertzeko modu ezberdinak daudela, eta denek egin dezakegula bat. Joan ginen Markinara, Zestoara, Gasteizera edota Baionara. Azken urtean, ordea, lausotuz joan da bai gure harremana, eta baita irudikatu genuen herri partekatu hori ere. Bakoitza gurean gaude orain.\nDenborak eta distantziak, urruntzea dakarte naturalki; zaindu ezean, harreman oro desagertze arriskuan sartzen baita. Maite ditut beraien ideietan habitatzen uzten didaten kideak; azken boladan geroz eta efimeroagoak sentitzen bagara ere. Lausoak eta hauskorrak bihurtu gara gu lagunarteko harremanak bakarrik (eta horrek guztiak) batzen gaituelako, eta garaiotan hori asko izanagatik ez delako aski.\nItxiera perimetrala indarrean dagoenetik, mugikortasuna ere baldintzatuta daukagu. Baina nik ere harrapatu dut nire burua, ezagunen bat harreman afektibo sexualen bat medio arauak hautsi eta beste herri batera joan delako, bere ekintza justifikatu eta txalotzen. Maitasuna ezin da mugatu, badakizue. Baina zein harreman eta zein maitasun eredu zilegiztatzen dugu arauak hausteko? Bikote harremanek lagunarteko harremanek baino balio gehiago dute, eta beraz, errazago onartzen dugu arau haustea? Ni ere harrapatu izan nau heteropatriarkatuaren (m)amuak.\nAnimalia sozialak omen gara, nahiz eta astelehen goizak maiz nahiago ditugun bakarrik eta isiltasunean pasa. Eta bizitzeko ez ezik, bizirauteko ezinbestekoak zaizkigu gure harreman sareak, sare sozialak (batez ere, ez digitalak).\nMapekin batera, sareak ere distortsionatu zaizkigu. Eraiki eta deseraiki ditugu hauek ere. Eta nahita edota nahigabe betiko ereduak gailentzen zaizkigu; besteek guretzako nahi dituzten sareak eta mapak. Guztia kolokan dagoen garai hau, zirrikituak bilatzeko une eta gune aproposa izan daiteke. Balia dezagun gure sare eta mapa propioak marrazteko.


Aizarnazabalen, Bidania-Goiatzen, Beizaman eta Errezilen ekarpen guneak daude eta horietako bakoitzean daude frakzio ezberdinentzako edukiontziak, material organikorako izan ezik. Material organikoa herritarrek kudeatzen dute zuzenean, auzokonposta edo autokonposta bidez. Bizilagunek txartelak dituzte (giltza modura) ekarpen guneetara sartzeko.Â\nAzpeitian hondakinen gaika biltzen dira edukiontzien bidez, baina sarbide-kontrola dute hondakin organikoaren edukiontziak eta errefusarenak. Beraz, herritarrak identifikatu egin behar dute edukiontzi horiek ireki ahal izateko, eta etxepe bakoitzak bereri dagokion edukiontzi puntua, bakarrik, ireki dezake. Dena den, ez dago hondakinak uzteko mugarik, edozein egun eta ordutan ireki ditzakete edukiontziak.


Berlin – Lekore literatur aldizkaria\nHome » LEKORE 3 » Berlin\nby Alazne Arruti Bengoetxea|Published 2017-06-28\n1963 kilometrok banatzen gaituzte atzerrira joan zinenetik. Ohartzerako bueltan izango zinela esaten zenidan, eskuan kubata hasi berriaz koadrilakoekin bisitan joateko dirua aurrezten hasi behar nuela esaten nizunean. Azken agurra malkotan ito genuen eta, ordutik, lotsa izpirik gabe oroitu nahi nuke mozkorrez inguratutako taberna-zulo hartan eskaini genuen drama.\nSkype-a erabiltzen ikasi dugu behintzat eta uste baino azkarrago lausotu da zure hutsunea. Batzuetan errudun sentitu izan naiz hangoaz gehiago galdegin ez izanaz baina izan dugu elkarri zer kontatu eta ordenagailuan izoztutako gure aurpegiei barre eginez bete ditugu elkarrizketen hutsuneak.\n6 hilabete ostean, zugana abiatu gara.\nL jaso eta hurrengo geltokirantz jarraitu dugu. Nahiz eta metroarekin nahiko ondo moldatzen naizen, ez naiz lasaitu aspaldi bilbotartu zen M garaiz eta metroaren ahoan gorpuztu den arte. Zain ditugu gainontzekoak. Irrikaz jo dituzte bozinak eta auto barruan estu gauden arren, munduak abiadura mantsotu duela dirudi. Ez da inori sator-zuloko eskaileretan enbarazu egiteko aukerarik, metroak aurrera jarraituko du gu gabe eta bost axola zaigu. Gu goaz ihesi.\nEz gara etxean geratu zale eta Kantabriako kostaldea harrotu bezain pronto zerrendatu ditugun hurrengo txangoak penagarriak izanagatik, inongo erreparorik gabe enegarren aldiz eman diogu zerrenda osoa marratzeko hitza elkarri.\nHegaldi lasaia izan da. Pisua aurreztu asmoz hartu dudan liburua ez dut atsegin eta are astunago bilakatu da. Lur hartzear, lagunari leiho ondoko eserlekua utzi izanaz damutu naizen arren, lepoa luzatu eta argi ñimiñoak ezerezetik sortzen ikusi ditut, hodeiak lakuekin nahastu dira eta McDonalds baten argi gorria sumatu dut amaiera aldean. Ez da txalo zaparrada handiegirik aditu eta eskerrak. Aurreko bikoteak pringles zorroa galdu du gure oinetan eta guk, gosez amorratzen, motxilan hartu. Inurritegian hara eta hona hasi dira jaka eta maletak eta zorua zapaldu eta masailak goritu bezain pronto, autobusera sartu gaituzte inurri ilaran karraio.\nIlundu du dagoeneko eta aireportura ez etortzeko agindu dizugu. Koadrila handia izanda ere, M eta I izan dira ostatu harrerako gaztearekin ingelesez hitz egitera ausartu diren bakarrak. Gainontzekoak atzean jarri eta “zer esan du?”, “dena ondo?”, “maindireak gelan bertan daude?” esatera besterik ez gara mugatu, nazkatuta biratu eta mesedez lasaitzeko esan diguten arte.\nBerehala lausotu dira arnasak ohatzez jositako gelan.\nAlexanderplatz-era heldu eta dagoeneko taldetxo bat elkartzen hasia da free tour dioen aterki beltzaren azpian. Ez naiz inoiz halakoen zale izan baina benetan merezi duela eta zuzenean ekarri gaituzu gazte lodikotearen albora. Gonzalok taldeari bere burua aurkeztu eta ibilbidea hasi aurretik bere ustetan astunegia izango ez den eta halako hiri baten nondik norakoak ulertzeko beharrezkoa den sarrera historiko bati ekin dio.\nUrik gabeko iturri borobilaren aurrean gaude. Zentro komertzialeko sartu-irtena etengabea da eta atezainak jaiotza marka itzela du aurpegian. MItte, Bigarren Mundu Gerraren amaieratik Sobietar Batasunaren gain egon zen Berlingo zatia omen da. Metro ahoan neska gazte bat firma eske ari da eta kasurik egiten ez dion oro iraintzen hasi da. Berlin Alemaniako hiriburua izanagatik, egun inguruko herrialdeei esker mantentzen omen da ekonomikoki. Txapel horia daraman saltxitxa saltzaile ibiltariak haragia hartu eta ogi artean sartu du biraoka jarraitzen duen neskaren alboan. No os habréis encontrado a mucha gente alta, rubia y de ojos azules, verdad? esan digu Gonzalok bromazale, telebistako aurkezle ahotsaz, populazioaren zati handiena atzerritarra dela adierazteko. Lagunak dagoeneko nazkatuta, elkarren artean hitz egiten sumatu ditut, batek historiako irakasle ohiaren keinuak antzeztu eta besteak barreari ezin eutsi. Berlingo hartzari buruz hitz egiten hasi da. Dagoeneko zenbat ikusi ditugun galdegin digu eta begirada, barre eta broma konplizeak zabaldu dira talde osoan, gure koadrilan izan ezik. Mota eta kolore guztietako 300 bat estatua kokatu omen dituzte hirian zehar eta guk ez dugu bat bera ere ikusi. Ikurraren jatorriaren inguruko teoria asko omen daude eta horien artean nagusiena hiriburuaren izenaren lehen zatiak (Ber, alemanez Bär) hartza esan nahi duela omen da. Emakume batek janari zorro bat utzi du arropa denda erraldoiaren aurreko zutabean. Bestalde, Alemaniaren kolonizazioan parte hartu zuen Alberto I-aren ezizena huraxe omen zen: “Alberto hartza”, ausardia eta adorearen adierazgarri. Eskale bat eseri, eskuak hatsaz berotu eta zorroa miatzen hasi da. Erdi Aroan familia nobleen armarrietan nagusitu ohi zen ikurra ere izan omen zen eta egun armarri ofizialaren zati da. Oinez abiatu gara.\nHotz egiten du. Bi galtzerdi pare jantzi ditut eta oinak erretzen ditut. Elkarri besotik helduta goaz, txapela buruan, eskularru eta bufandaz korapilatuta, eta inoiz elkarren artean hutsunerik izan ote den zalantzan jartzen hasia naiz. Enparantza handiaren gainean Fernsehturm, telebista dorrea handitzen doa. 60ko hamarkadan Alemania erdibituta, bata bestea baino indartsuago zenaren lehian eraiki omen zuen Alemaniako Errepublika Demokratikoak (RDA) eta harresia eraistean, hiriko edozein puntutatik ikusten den 365 metroko telekomunikazio dorrea (Europako 4. eraikin altuena) batasunaren ikur bilakatu omen zen.\nMarx eta Engelsen parkea ezkerraldean utzita, Lustgarden lorategia eta Berlingo Errege Jauregiari parez pare dagoen katedralera heldu gara. Harri zurizko fatxada hotzaren gainean, urdin kolore ederreko kupulak atentzioa ematen du. Jauregia, aldiz, eraberritze lanetan dago eta SAMSUNG-en iragarki erraldoi batez estalita dagoen arren crowdfunding-a abiatu dute, laguntzan parte hartu dutenen izenak adreiluetan jartzearen truke. Gonzalok datu historikoak bata bestearen atzetik errezitatzen jarraitu du, harik eta bakarren batzuk selfieak ateratzen harrapatu eta denbora librea eskaini digun arte.\nHurrengo egunetan bisitatu nahi nituzkeen lekuen mapa mentala forma hartzen hasi da pixkanaka. Denbora luzez ibili gara hara eta hona eta nekea nabari da taldean. Harritu egin gaitu trafiko faltak eta kale zabaletako oinezkoen lasaitasunak. Bebelplatzen, 1933ko maiatzean Naziek zentsuratu eta erre zituzten autoreen 20.000 liburuen oroimenez, liburutegi huts bat erakusten duen leihoaren gainean ibili gara oinez. Horien artean zegoen Heinrich Hein, 100 urte atzera “Hura preludio bat besterik ez zen izan, liburuak erretzen diren lekuan, pertsonak erretzen amaitzen da” idatzi zuen berbera.\nHumboldten unibertsitatearen parean honek euskararekiko zuen harremana aipatu du bisita gidariak, gure arreta bereganatzeko. Iaz Merkelek bisitatu zuen kebaba jendez gainezka dago eta pasealeku zabaletik aurrera jarraitu ostean, L itxurako horma zati batekin egin dugu topo. Gonzalok aterkia luzatu duen arren ez da goiko zatira heldu eta hara goraino pertsona bat nola igoko genukeen hausnartu dugu luze. Izan omen zen behin blindatutako auto batekin horma zeharkatu zuen ero bat.\nKalearen erdian aurpegi erraldoi baten soslaia ikusten da. Johann Georg Elser, 1939 azaroaren 8an Municheko Bürgerbräukelle garagardotegi ezagunean Hitler eta alderdi Naziko beste zenbait kideren erailketa planifikatzeagatik ezagun egin zen arotzari eskainia omen da. Führer-ak hitzorduak aurreratzeko ohitura zuenez, minutu eskasengatik egin zuen ihes leherketatik. 1945eko apirilaren 9an erail zuten arotza.\nValladolideko gazte hiztunak etengabe goraipatzen du alemanen umorea, eraikin ororen iragana gogoan hauek berrerabiltzeko duten abileziagatik. Gehienak bonbardatuak izan ziren arren egun ogasun zentroa denak zutik iraun zuen, hegazkinen planoak bertan pilatzen zirenez informazio preziatuegia baitzegoen jokoan.\nKale kantoi batean bildu gara edari beroren bat hartu eta bisitarekin jarraitzeko hitzordua zehaztu asmoz. Hementxe kokatu omen zen hirian bertan grabatutako nazien inguruko film bakarrenetarikoa eta esbastikek berriro hiria hartu behar zutela zabaltzean, istilu garrantzitsuak izan ziren kaleetan. Horra azken urteetan halakorik errepikatzeko zailtasunaren zergatia. Hogei minutu barru abiatuko gara berriz.\nGustura bildu gara berotara. Gehienek kafesnea eskatu dute eta nik, esnekiak ongi digeritu ezin dituen bakarrak, kafe hutsa eskatzeko ahaleginak egin ditut. Aparrez gainezka, itxura ederreko kikarek hartu dute mahaia fundamentu eskaseko ur zikin basokada galantari putz eginez itzuli naizenean. Komunera joateko astia izan dut behintzat.\nGendarmenmarkt, jendarmeak pilatzen ziren plaza, ikusi dugun plazarik ederrenetarikoa da. Hutsunea erraldoi batek zanpatutako zola markaren antzera nagusitzen da eraikin altuen artean. Plazaren alde banatan berdin-berdinak diruditen eliza Frantses eta Aleman pare barrokoa kokatzen da Orkestra Sinfonikoaren Konzerthaus egoitzaren alde banatan. Eskailerapean Johann Friedrich von Schiller poeta eta filosofoaren estatua bat dago, zeina greziar edo erromatar baten antzera gorpuzten den erramu koroa buruan eta idatziak besapean dituela. Inguratzen duten 4 musen artean gizonezko bakarrak egun aurpegia agerian daraman arren, marmolean zizelkatutako oihalaz estalia izan omen zuen denbora luzez.\nBazkalordua da dagoeneko eta holokaustoaren memorialean ez dugu argazkirik atera Shashak Shapira artista israeldarrak lotsaraziko gaituenaren beldurrez. Berlingo ikurra den Branderburgoko atean eman diogu amaiera bisitari. Hiriko sarbide zaharra 1788 eta 1791 artean eraiki zen. 65 metro luze eta 26 metro zabaleko egitura garaiak garaipenaren jainkosa garraiatzen duten zaldiak eta koadriga eusten ditu gainean. 1806an Napoleonek Parisera berarekin eraman zuen arren, bertan jarraitzen du gaur egun, enperadorearen inperioaren gainbeheran berreskuratu ostean, berregindako plaza Pariser-Platz izendatu baitzuten. Gonzalok, zenbait gomendio eman dizkigu bazkaltzeko eta bakoitzaren abiapuntura itzultzeko. Berehala sakabanatu da artaldea.\nHemendik aurrera zeuri egotzi dizugu gidari lekukoa. 3 egun ditugu hiri erraldoia ezagutzen jarraitzeko.\nEro esaten didate\nNarrazio hau Zadie Smith-ena da. Zei-di S-miz. Londres, 1975. Zadie Smith egungo literatura britainiarreko idazlerik garrantzitsuenetakoa da. Bere lehenengo nobelak, White Teethek […]


Arrainaren kontserbazioa eta ontziratzea | Consumer\nArrainaren kontserbazioa eta ontziratzea\nArrainak kanpoan, babesik gabe, bi egun iraun dezake 4 °C-ko tenperaturan.\nOntziratuta merkaturatzen den arrainean, manipulazio baten ondoren, mikrobio-jarduerak bere bizitza erabilgarria mugatzen du, eta horrek adierazten du baldintza artifizial horiek eragina dutela mikroorganismo kutsatzaileen konposizioan eta kalitatean, eta, horri esker, kutsadura ebaluatu edo zenbatetsi eta bizitza komertziala iragarri daiteke. Puntu hori garrantzitsua da kontuan hartzen bada arraina fresko mantentzen dela denbora gutxian, eta epe laburretan merkaturatu behar dela.\nBeraz, ahal den neurrian, arrainaren kutsaduraren, bilakaeraren eta detekzio-sistemen ebaluazio egokiak produktuaren itxaropen komertziala eta segurtasuna ezagutzeko aukera eman dezake, baita aplikatu beharreko kontserbazio-sistema egokienak aurreikusteko aukera ere.\nMikrobioen hazkundean duen eragina\nTenperatura-aldaketek eta atmosferaren osaerak eragina dute arrainaren konposizio biokimikoan\nDuela gutxi, ikerketa-lanak argitaratu dira, eta bereziki azpimarratzen da arrainaren bizitza komertzialaren ebaluazioa. Ontziratutako arrainaren kalitate mikrobiologikoan biltegiratze-baldintzek (tenperatura eta atmosfera) duten eragina hobeto ulertzeko, beharrezkoa da hainbat tenperaturatan ebaluatzea; besteak beste, hozte zorrotzekoak eta hotz-katea hausten denean ohikotzat jotzen direnak.\nMikrobio-populazioaren hazkundeak, tenperatura jakin batean, hiru urrats nagusi egiten ditu (latentzia-fasea, fase esponentziala eta meseta), eta Gompertzen ekuazioak (mikroorganismoen hazkuntzaren eredu matematikoa) zuzen deskribatzen du bilakaera hori.\nGaur egungo datuen arabera, espero izatekoa da arrainaren konposizio biokimikoak mikrobioen hazkuntza bultzatuko duela, baina baita tenperaturaren aldaketak eta produktuaren atmosferaren konposizioa ere. Normalean, arraina 4 °C-tik beherako tenperaturan dagoenean, latentzia-fase luzea izaten da, eta badirudi mikroorganismoak ez direla ugaritzen. Fase horrek 24 ordu baino gehixeago irauten du, eta horrek esan nahi du, zalantzarik gabe, arrainaren baldintza organoleptikoak ezin hobeak direla eta arrisku mikrobiarrak oso txikiak direla.\nEsan liteke mikroorganismoen kutsadura-maila, zeinaren bidez arraina nabarmen aldatuko baita, muskulu-gramo bakoitzeko 5 x 106 zelula baino gehiago zenbatuko liratekeela. Gainera, garrantzitsua da kutsadura fekala adierazten duten mikroorganismoen kutsadura-maila kontuan hartzea.\nArrain freskoaren karga txikia izaten da, hasieran behintzat, baina denborak aurrera egin ahala nabaria da biderketa bat beharko dela. Arazoa da ezen, mailak handiak izaten hasten badira, beste mikroorganismo batzuk ugaldu ahal izan direla erakusten digutela, besteak beste, patogeno ugari.\nArrantza-produktu gordinetarako kontuan hartu diren irizpide mikrobiologikoek enterobakterioen eta koliformeen balorazioa barne hartzen dute. Parametro bakteriologiko horiek baliagarriak dira prozesu- eta/edo manipulazio-praktikak ebaluatzeko, hala nola hozte eskasa eta giro, ekipo eta langileen kutsadura desegokiak. Horrek guztiak osasun-arriskuak areagotu eta kalitatea galtzea eragin dezake.\nHori dela eta, eta segurtasun-neurri gisa, koliformeen edo enterobakterioen 100 eta 1.000 zelula arteko kopurua hartu beharko litzateke arraina onartzeko muga gisa.\nArrainaren bizitza komertziala\nArrainak 4 °C-ko tenperaturan irauten duenean, bizitza komertziala 2 bat egunetan amaitzen da, airean mantentzen bada, inolako babesik gabe. Hala ere, ontziratze bat egiten denean eta produktuaren atmosfera aldatzen denean, airea beste gas-nahaste batzuekin ordeztuz, merkataritza-aldi hori nabarmen luza daitekeela ikusten da.\nHala, co2-aren eta oxigenoaren nahasketa batekin ordeztuz gero, 2,5 egunera arte luzatzen da bizitza. Hala ere, gasean nitrogeno-kontzentrazio handia sartzen bada, aldaketa ez da nabaritzen 5 egunera arte; hutsean ontziratzen bada, berriz, 6 egunera arte luzatzen da.\nBalio horiek bat datoz mikrobioen hazkundearen azelerazio maximoarekin, batez ere balio-bizitza laburragoa duten arrain-laginetan (airearekin eta oxigenoarekin eta co2-arekin ontziratutako laginak).\nIrudia: Heath Rasmussen\nAtmosferaren osaeraz gain, funtsezkoa da kontserbazio-tenperatura. Hasiera batean, 4 °C-tik beherako hozte tenperatura hertsiak kontuan hartuz gero, emaitza ezin hobeak lortzen dira. Baldintza horietan, eta esan bezala, merkataritza-bizitza handitu egin daiteke, eta horrek, zalantzarik gabe, abantaila komertzialak, ekonomikoak eta nutrizio-arlokoak ditu, produktu hori populazioaren zati handi batentzat eskuragarri jartzen baitu.\nTenperatura 10 °C-raino igotzen bada, bizitza komertziala azkar laburtzen da. Kondizio horietan, hutsean ontziratutako produktuetan nabaritzen da produktuaren bizi-iraupena gutxien murrizten dela; hala, 6 egunetik 4ra murrizten da. Gainerakoetan, beherakada nabariagoa da, egun batetik 3 egunera bitartekoa izan baitaiteke.\nIkus daitekeenez, datu horiek adierazten dute bai tenperaturak bai ontziratze-motak eragin handia izango dutela bizitza komertzialean, baina ez dutela geroko arazorik ezkutatzen. Arraina modu masiboan ontziratzen bada, azken produktuaren kostua handituko da, horrek sor ditzakeen arazoekin.\nOndorioz, litekeena da etorkizunean balio komertzial handiko edo tamaina handiko arrainetan erabiltzea, neurri txikikoetan modu masiboan aplikatuz gero, ikuspegi komertzialetik ezinezkoa izan baitaiteke.\nCorbo M.R., Altieri C., Bevilacqua A., Campaniello D., D'Amato D. eta Sinigaglia M. 2005. Cod fillet-en bizi-bizirik suari aurre egiteko tenperatura eta tenperatura neurtu. Euro Food Res. Teilatupea. 220:509-513.\nkontserbazio Pescado-eu tenperatura


KONFEKOOPen Batzar Nagusia – OVES-GEEB\nKONFEKOOPen Batzar Nagusia\nUneko orria KONFEKOOPen Batzar Nagusia\nKONFEKOOPek hilaren 25ean egin zuen Batzar Nagusia Gasteizko Europa Jauregian, eta bertan izan ziren ehun bat kooperatibista eta goi-mailako ordezkaritza instituzionala, Iñigo Urkullu lehendakariarekin eta Ramiro González Arabako diputatu nagusiarekin. Konfederazioak iazko balantze positiboa egin zuen eta kooperatibismoak gizartean duen garrantzia aldarrikatu zuen. Horregatik, Lanbideren Administrazio Kontseiluan parte hartzeko eskatu zuen.\nRosa Lavínek, KONFEKOOPeko lehendakariak, Iñigo Urkullu lehendakariaren aurrean aldarrikatu zuen, Batzarra ixtean, eta Idoia Mendia lehendakariordearen aurrean, euskal kooperatibismoak Euskadiri egin diezaiokeen ekarpena. “Gure lanaren indarraz jabetzen gara”, esan zuen Lavínek, “erakunde-organoetan eta enplegu-politiken hitzarmen-organoetan presentzia eskasa dugula” uste zuela, KONFEKOOPek Lanbideren Administrazio Kontseiluan duen parte-hartzeari buruz, sektorearen aldarrikapen historikoa.\n“Bada garaia euskal ekonomiari eta gizarteari sektore gisa ematen diogun balioaren eta zuzendaritza-organoetan dugun presentziaren artean dagoen aldea ixteko”, esan zuen.\nEra berean, aldarrikapena arrazoitu zuen, ekonomiaren eta lan-merkatuaren eraldaketak beharrezko egiten duela Lanbiden lan-ereduen eskema klasikotik haratago doazen sektoreak egotea: “KONFEKOOPek Lanbiden duen presentzia onuragarria izango litzateke euskal gizarte osoarentzat”.\nBestalde, Batzarraren diskurtsoek eta bideoek 2021ean kooperatibismoak izan zituen emaitza onak ere aipatu zituzten. Urte horretan, enpresa-erakunde gisa sendotu zen erakundea, iraganeko bat-egiteen ondoren. Horren ondorioz, KONFEKOOP Euskadiko sektorearteko enpresa-talde adierazgarrienetako bat da.\nKonfederazioak, urtearen amaieran, pisu espezifikoaren eta sektorearen ekarpen-gaitasunaren aldarrikapena bermatzen duten zenbaki batzuekin amaitu zuen: 1.400 kooperatiba, 60.000 lanpostu, 1.400.000 bazkide; horrek esan nahi du kooperatibismoa euskal herritarren bizitzako eremu guztietan ohikoa dela.\nIñigo Urkulluk eskerrak eman zizkien kooperatibei Ukrainako pandemia eta krisian egindako ahaleginagatik, eta nabarmendu zuen haiek konpromiso bikoitza zutela errotzearekin eta nazioartekotzearekin.\n“Mundu globalean lehiatzeko gaitasunaren erakusgarri zarete, sustraiak galdu gabe, gizarte-ingurunean jaio, hazi eta garatu zaituzte”, esan zuen bere hitzaldian, Euskadiko kooperatibismoak erakusten duen “dinamismoa” ere nabarmendu zuen, iaz 225 kooperatiba berri irabazi baitzituen, 2020an baino 87 gehiago.\n« ASLEk Batzar Nagusia egin du\nUdako ikastaroa: “Energia Komunitateak eta Ekonomia Soziala: aukerak eta erronkak Euskal Herrian” »


Alan Rickman aktore ingelesa hil da - Kultura - Berria\nAlan Rickman aktore ingelesa hil da\nAntzerkian eta telebistan aritu zen, baina zinemak eman zion ospea.\nAlan Rickman aktorea Efe\nAlan Rickman Erresuma Batuko aktore laudatuenetakoa zen, eta baita ezagunenetakoa ere, Harry Potterren filmetan Snape irakaslearen rola betetzen hasi zenetik. 69 urterekin hil da, minbiziak jota.\nRickman Londresen jaio zen, eta zinemarako jauzia egin aurretik oholtza gainean aritu zen zenbait urtez. Hain zuzen ere, Christopher Hamptonen aginduetara Les Liaisons Dangereuses antzezlanean egindako lanak aktore ospetsu bihurtu zuten 1980ko hamarkadaren erdialdean. Gero, Die Hard film arrakastatsuan aritu zen Bruce Willisekin batera, eta horrek Hollywoodeko ateak ireki zizkion. Parte hartu zuen, besteak beste, honako film hauetan: Robin Hood: Prince of Thieves, Sense and Sensibility, Love Actually eta The Winter Guest.


Urtarrilaren 18tik aurrera laneko baja hartzeko, COVID auto-testaz gain Osasunbidearena ere beharko da - Mendialdea - Erran.eus\nUrtarrilaren 18tik aurrera laneko baja hartzeko, COVID auto-testaz gain Osasunbidearena ere beharko da\nTtipi-Ttapa 2022-01-14 19:00\nHeldu den asteartean, urtarrilaren 18an, sartuko da indarrean, gaur eguerdian Nafarroako Gobernuak iragarri duen neurria. Orain arte, laneko baja bideratzeko nahikoa zen farmazian erositako testean positibo ematea. Asteartetik aitzinera Osasunbidearen testa ere beharko da.\nFarmaziako testa egin eta positibo emanez gero, orain bezala Osasunbidera deitu beharko da, baina ondotik, Osasun Etxean beste test bat egin beharko da. Berriz ere positibo ateratzen baldin bada, orduan lan baja bideratuko da. Baja, orain arte bezala, norberaren medikuak emanen du.\nAurrerantzean, Espainiako Ministerioak erabaki duenez, farmazietako auto-test bakoitza gehienez ere 2,94 euro ordainduko dira. Edozein zalantza izanez gero, 848 420020 telefonora deitu ahal izanen du herritarrak.


Urtebete, EAEk osasun alerta indarrean jarri zuenetik: 2021eko martxoak 13\nUrtebete igaro da EAEk osasun alerta indarrean jarri zuenetik\n2020ko martxoaren 13an, Espainiako presidente Pedro Sanchezek alarma egoera ezarri baino egun bat lehenago, lehendakariak osasun alerta iragarri zuen, covid-19aren pandemiari aurre egiteko.\nDonostiako Konstituzio plaza. Argazkia: EFE\nGaur, martxoak 13, urte bat bete da Eusko Jaurlaritzak EAEn osasun alerta edo larrialdi aitorpena indarrean jarri zuenetik. Horrekin, asmo zuen salbuespeneko neurriak hartzeko eskumena izatea, pertsonak etxean konfinatu ahal izateko edota "leku arriskutsuetan" sarbidea debekatzeko.\nIñigo Urkullu lehendakariak iragarri zuen neurria, egun hartako Gobernu Kontseiluaren ezohiko bileraren osteko agerraldian.\nBi aste lehenago, 2020ko otsailaren 27an, lehen covid-19 kasuak atzeman zituzten Euskal Autonomia Erkidegoan: Txagorritxu ospitaleko (Gasteiz) sendagile bat eta Milanetik iritsi berria zen emakume gipuzkoar bat.\nTxagorritxu ospitalea. Argazkia: EFE\nEgun bat geroago, Osasun sailburu zenak, Nekane Murgak, hirugarren kasu baten berri eman zuen: Txagorritxuko langile bat, eta martxoaren 4an, covid-19ak eragindako lehen heriotza gertatu zen EAEn; 82 urteko gizon bat hil zen Bizkaian. Gaixotasun kronikoak zeuzkan, eta pneumonia ere bazeukan. Euskal Herri osoko lehen biktima izan zen, eta espainiar Estatuko bigarrena. Galdakaoko ospitalean zendu zen.\nGarai hartan, 24 pertsona zeuden kutsatuta Euskal Herrian: 16 Araban, bi Gipuzkoan, hiru Bizkaian, bi Nafarroan eta bakarra Lapurdin.\nHurrengo egunak are okerragoak izan ziren, eta Gasteiz zuten agintariek arretagune nagusi, lekurik kaltetuenetakoa baitzen. Horregatik, martxoaren 9an ikastetxe guztiak itxi zituzten bertan, Jaurlaritzak emandako aholkua betez. Guztira, 62 ikastetxe eta EHUren zazpi zentro zarratu zituzten, eta 61.000 ikaslerengan izan zuen eragina horrek.\nBastida izan zen ikastetxeak ixten lehena\n24 ordutan, EAEk eta Estatuak ere neurri zorrotzagoak hartu zituzten. Kultura eta Kirol Ministerioak, esaterako, kirol ekitaldi guztiak, profesionalak barne, ateak itxita egitea erabaki zuen, eta Espainiako Gobernuak Italiara hegazkinez bidaiatzea debekatu zuen, 14 egunez. Gasteizen, bestalde, kirol instalazio publiko zein pribatuak itxi zituzten, eta kultur arloan ere nabaritu zen egoeraren larritasuna. Izan ere, besteak beste, Iruña Rock jaialdia bertan behera utzi zuten.\nBirusaren mehatxuari erantzun nahian-edo, koronabirus agerraldia pandemia mailara igo zuen Munduko Osasun Erakundeak. Tedros Adhanom zuzendari nagusiak eman zuen berria, martxoaren 11n.\nGehiago luzatu gabe, EAEk ere ikastetxeak ixteko erabakia hartu zuen. Martxoaren 12an heldu zen iragarpena, eta handik egun batera zarratu zituzten zentro guztiak, Arabakoak salbu, non egun bat arinago itxi zituzten.\nDatuen bilakaera okerrera egiten ari zen nabarmen: 346 pertsona zeuden dagoeneko kutsatuta (259 Araban, 71 Bizkaian eta 16 Gipuzkoan). Gainera, 11 heriotza zenbatu zituzten ordura arte EAEn.\nOsasun langileak leihoetan txaloka. Argazkia: EFE\nEgoerak behartuta, Jaurlaritzak osasun alerta ezarri zuen indarrean martxoaren 13an. Urkulluk onartu zuen egoera "larria" zela, eta oraindik okerrena iristeko zegoela. Hartara, "norbanakoen, familien eta enpresen esfortzua" eskatu zuen, "bereziki, osasun langileena".\nLehendakariaren iragarpena hurrengo egunean helduko zenaren atarikoa izan zen. Iazko martxoaren 14an, Espainiako Gobernuko presidente Pedro Sanchezek alarma egoera ezarri zuen. Egun bat geroago ofizialdu zuten neurria, eta horri esker Estatuko pertsona guztien mugikortasuna mugatu zuten. Etxean geratzeko agindua jaso zuten herritar guztiek, eta salbuespen kasuetan soilik baimendu zuen Gobernuak kalera ateratzea.\nGasteizko kale bat hutsik. Argazkia: EFE\nEgoerari buelta eman ezinda zeudela, martxoaren 19an albiste txar batekin esnatu ziren berriro euskal herritarrak. Osasun langileen artean izandako lehen heriotza jazo zen egun hartan. Galdakaoko ospitalean lanean ari zen erizain bat izan zen, hain zuzen ere, osasun langileen artean lehen biktima.\nHilabete eta erdi pasatxo etxetik irten gabe egon ostean, maiatzaren 2an kalera ateratzeko baimena eman zuten, betiere, paseoak edo kirola egiteko baldin bazen. Adin tarteka antolatu zituzten irteerak. Bi egun geroago, maiatzaren 4an, hasi zen deseskalatzea, 0 faseari ekinda, eta astebetera, maiatzaren 11n, lehenengo fasea abiatu zuten EAEn, segurtasun neurri zorrotzak tarteko.\nJendea Bilbotik paseoan. Argazkia: EFE


Udal gobernu taldeak ia 17 milioi euroko aurrekontu proposamena osatu du datorren urterako, aurtengoa baino % 3,2 handiagoa. — Berbia\nUdal gobernu taldeak ia 17 milioi euroko aurrekontu proposamena osatu du datorren urterako, aurtengoa baino % 3,2 handiagoa.\nGaia, goizean egin den Ogasuna batzordean eztabaidatu da baina bere horretan onartu ala ez arratsaldeko Osoko Bilkuran erabakiko da.\nEuzko alderdi jeltzaleak orain 15 bat egun jaso zuen EH Bilduren proposamena eta bi asteko tarte hori izan du aztertu eta alegazioak aurkezteko. Ogasun batzordeak ostegunero egiten duen bileran, oposizioaren ekarpenak eztabaidatzekoak ziren baina ez daukagu azken orduko informaziorik. Ez dakigu beraz, adostasunik izan ote den ezta, partida konkreturen bat negoziatuta diru kontu orokorrak aldatu diren. Hori, arratsaldeko Osoko bilkuran zehar jakingo dugu.\nOraingoz eskuartean darabilgun informazioa esan bezala, udal gobernu taldeak EAJri helarazi zion proposamenarena da. Eta horren arabera, 2014an, udalak, 16milioi eta 864 mila euroko aurrekontua izango luke. Autengoa baino % 3,2 handiagoa.\nUdalaren sarrera arrunten igoera, foru fondoek izango duten igoeratik dator nagusiki. Gastuetan ere, gastu arrunt denak pitin bat igotzea aurre ikusten da baita inbertsioen atalean ere.\nKrisi garaian egonik ere, aurrekontu proposamen honen arabera udalaren, aurrezki arrunta positiboa izango da datorren urtean. Hori, hein handi batetan, udal departamentu guztiak 2008an hasitako bidetik jarraituz, gastu- euste lan handia egiten ari direlako da.\nDatorren urteko aurrekontuetan 2 milioi 300 mila euroko mailegu berria hartzeko aukera jaso da gobernu taldearen proposamenean. Baina hala egingo ote den ezin da ziurtatu. 2013an esaterako ez da mailegurik eskatu. Amaitzen ari den urte honen likidazio emaitzek baldintzatuko dute datorren urtean mailegu berria kontratatu beharko ote den.\nArratsaldeko Osoko Bilkuran aurrekontuak aurkeztuta, udal gobernu taldeak irailean hasi zuen lanketa prozesua itxiko du.\nLegealdi erdiko balantzea azaldu ondoren, herritarren ekarpenak jaso eta eztabaidatzeko bilerak egin ziren. Hartarako jarri ziren buzoietan 176 proposamen eta ekarpen jaso ziren. Horiek eskutan, lehenetsi beharreko ekintza plana eztabaidatu zen 50bat herritarren partaidetza izan zuen tailerrean.\nSozioekonomia arloan, 2014ko aurrekontu proposamenean, langabetuen formazioa eta enplegu planen bitarteko kontratazioak jaso dira. Herriko komertzioan kontsumitzeko gastuarena txikipena eta herriko enpresa txiki eta ertainekin proiektuak garatzeko partida. Gizarte politikan, etxebizitza tutelatuen proiektua, alokairu sozialerako bi etxebizitza egokitzea eta Nagusi egitasmoa jaso dira.\nLurralde antolamenduari dagokionean, San Lorentzoko urbanizazioarekin jarraitu eta Zubillagarekin hastea aurre ikusten da. Mugikortasun plana garatzeko berriz, 200.000 euroko diru partida gordetzea proposatu du EH Bilduk. Kirolaren plan estrategikoa, herri kurrikulum proiektua garatu eta ETEOrako 50.000 euroko inbertsioa ere arratsaldean aurkeztuko diren aurrekontuetan jaso du udal gobernu taldeak.\nXehetasun guztiak arratsaldeko Osoko Bilkuran jasoko ditugu, eta orduan argituko da esan bezala, proposamenak udalbatza osoaren babesa duen ala ez. Bilkura, arratsaldeko 7.30tan hasiko da eta ohitura dugunez zuzenean eskainiko dizuegu.


Rekalde Aretoko “Glutinum Mundi” erakusketan bilduma pribatu bateko hainbat artista ezagunen 105 lan daude ikusgai. Deia, Noticias de Bizkaia\nuztailaren 12tik urriaren 14ra arte\nGaur Bilbon abiatutako erakusketan Euskadiko, Espainiako eta nazioarteko artista garrantzitsuen 105 lan daude ikusgai;lanok Fernando Garateren “modus vivendi” bildumatik hautatu dira.\ndeia.eus - 2018(e)ko uztailaren 12a, osteguna - 12:16etan eguneratua\n"Glutinum Mundi"aurkezpena (BIZKAIA.EUS)\nGarateren arte garaikideko bilduma Euskadiko ederrenetako bat da;erakusketa osatzeko, Garatek bilduma horretako 105 lan hautatu laga ditu aldi baterako.Erakusketa zabalik egongo da 2018ko uztailaren 12tik urriaren 14ra arte.\nBILBAO. Euskara eta Kulturako diputatu Lorea Bilbaok Rekalde Aretoan urriaren 14ra arte egongo den "Glutinum mundi" erakusketa aurkeztu du. Erakusketa honetan Euskadiko arte garaikideko bilduma pribatu garrantzitsuenetako bateko lanak izango dira ikusgai. Erakusketan ehun artisten obrak daude besteak beste: Pablo Picasso eta Francis Bacón, Cristina Iglesias eta Angela de la Cruz, Gordillo eta Uslé, Tacita Dean eta Ana Laura Aláez.\nDiputatuak hauxe esan du aurkezpen-berbaldian: "Aurten Kultura Ondarearen Europako Urtea ospatzen dogu. Horren harira jarduera berezi asko antolatuko dira ezkutuko ondarearen inguruan;ildo horretatik, "Glutinum mundi" erakusketaren helburua da bilduma pribatu bateko ondare ezkutua, edo ezezaguna, hobeto, herritarren artean zabaltzea."\nErakusketaren xedea da jendaurrera plazaratzea espazio erabat pribatuetan dauden artelanak;horretarako, ostenduta egon ohi diren obrak Bizkaiko Foru Aldundiaren Rekalde Aretoan bildu dira bertaratzen diren bisitari guztien gozamenerako.\nLorea Bilbaok honela amaitu du bere agerraldia: "Horrez ganera erakusketa honen bidez arte garaikideko lan bikainak daukezan euskal bildumagileen jarduna ezagutarazo nahi dogu, behar eskerga egiten dabe eta arte garaikidearen merkatua suspertzen eta bultzatzen."\n"Glutinum mundi" erakusketa José Ramón Amondarain artistak komisario legez egindako proposamen baten emaitza da. Honetara azaldu du bere asmoa: "Rekalde Aretoan ikusmen-egitura sortu nahi izan dugu, irudi-unibertsoa, bertara biltzen direnek beren irakurketak, oihartzunak eta loturak egin ditzaten".\nHona Amondarainen azalpena: "Erakusketaren helburua obren artean loturak sortzea da, normalean obrek eskatzen dituzten distantziak derrigortuz. Modu horretan, erakusketaren osotasunari ekarpena egiten dion ezkutuko atal bat erakusten du lan bakoitzak: obra bakoitzak bere horretan ez daukan zerbait, estratu desberdinak zeharkatuz azaleratzen eta gainerako obrekin bat egiten doazen geruzak."\nEmaitza heterogeneoa eta, halabeharrez, kolektiboa da;era berean, obrek, euren artean uztartzeko moduek eta testuinguruak konfiguratzen dute erakusketa. Bildumak eta interrelazioek ere erakusketa-eremuak, eszenaratzeak eta publikoari obra ikusgai jartzeak eragiten duen kontaminazioaren ondoriozko aldaketak jasaten dituzte.\nErakusketa hau antolatzeko Amondarainek arte garaikideko bilduma pribatu bakar bateko lanak hautatu ditu: Fernando Gárateren "Modus vivendi" erakusketakoak;Euskadin dauden mota honetako bilduma garrantzitsuenetakoa da.\nErakusketarako Euskadiko, estatuko eta nazioarteko hainbat artistaren lanak hautatu dira. Batzuk ezagunak dira, esaterako Cristina Iglesias, Angela de la Cruz, Esther Ferrer, Elena Asins, Nan Goldin, Juan Luis Moraza, Txomin Badiola, Darío Urzay, Daniel Canogar, Eugenio Ampudia, Sergio Prego o Karmelo Bermejo;Thomas Ruff, Per Barclay, Stephen Dean, Joao Onofre, Matt Mullican, Sedou Keyta, Georges Rousse, Jhon Baldesari, Heimo Zobernig eta Wolfang Tillmans;beste batzuk gazteak dira: Raúl Domínguez, June Crespo, Nagore Amenabarro eta Cristina Garrido.


Abba Hoteles-ek zuretzat gomendatutako hotelen hautaketa esklusiboa egin du.\nGure partner hotelak gure filosofiarekin bat datozen hotelak dira. Hauek dira filosofia horren oinarriak:\nBezeroei traturik onena.\nKalitate-prezio erlazio ona.\nHasi hotel hauez gozatzen!\nThe Queen’s Gate hotela Londres erdigunean dago, Royal Borough of Kensington & Chelsea auzoan, Hyde Park, Kensington Gardens eta Knightsbridge-tik minutu gutxira. 4 pertsona arteko logelak dauzka, familian bisitatzeko aproposak. Horrez gain, jatetxe bat dauka terrazarekin, gimnasioa eta enpresa-ekitaldiak egiteko bilera-gelak.\nPartner hotela – Inglaterra\nSevillako katedraletik 250 metrora, Inglaterra hotelak hiriko kokapenik onena dauka hirigunearen erdi-erdian, Plaza Nueva delakoan, udaletxearen parez pare. Ber-bertan daude katedrala, Giralda eta kale estu, etxe dotore eta plaza ederreko Santa Cruz auzoa eta merkataritza-ingurunea, bere denda eta saltoki ugariekin. Terraza-taberna polit-polit bat dauka bista ikusgarriarekin eta atezaindegi-zerbitzuarekin, zure neurrirako egonaldia diseinatzeko, detaile eta esperientziez betea.\nPartner apartamentuak – Fuerte Calaceite\nFuerte Calaceite apartamentuak Costa del Soleko kokaleku perfektu batean daude, Europa osoko klimarik onena duten Torrox eta Nerja andaluziar herri tipikoen artean. Hondartzatik 200 metrora eta aireportutik 30 minutura, apartamentuek ekipamendu hauek dauzkate: aire girotua, egongela telebistarekin eta guztiz hornitutako sukalde modernoa (labea, ontzi-garbigailua, arropa-garbigailua eta arropa-lehorgailua). Apartamentu batzuek terraza daukate eta Mediterranio itsasoaren gaineko bista ederrak.\nPartner hotela – Fuerte Grazalema\nGrazalema mendilerroko parke naturalaren erdi-erdian dago Fuerte Grazalema hotela, Ronda hiri ederretik 20 kilometrora. Oso ondo komunikatuta dago Jerez, Málaga eta Sevillako aireportuekin, eta Grazalema mendilerrora ematen duten kanpo-igerilekua eta jacuzzia dauzka, jatetxea , 2 taberna eta minikluba, baratz ekologikoa, abeletxea eta zuen egonaldiaz ahalik gehien gozatzeko aire zabaleko jarduera ugari.\nPARTNER HOTELA – FUERTE CONIL – COSTA LUZ\nFuerte Conil-Costa Luz hotela Fuerte Conil eta Fuerte Costa Luz hotelek osatutako konplexua da, eta Espainiako hondartzarik ederrenetako baten aurre-aurrean dago: La Fontanilla hondartzaren aurrean. Conil de la Fronterako erdigunetik 10 minutura oinez, 2 jatetxe, taberna bat, 4 kanpo-igerileku, jacuzzia, solariuma, kirol-instalazioa eta spa bat dauka wellness-eremuarekin, eta bilerak eta ekitaldiak egiteko 850 m2-tik gorako espazioa.\nPartner hotela – Amarè Marbella\nAmàre Marbella hotela, helduentzako gomendatuta dago eta hondartzako lehen lerroan dago, Marbellako hirigune historikoaren ondoan. Hondartza-eremu pribatua dauka, igerilekua ostatu-hartzaileentzako doako oheekin, jatetxe-zerbitzua, spa eta fitness-zentroa. “The One” zerbitzu esklusiboa eskaintzen du, beren egonaldia esperientzia paregabea bihurtu nahi duten ostatu-hartzaileentzat.\nPartner hotela - Fuerte Marbella\n4.000 m2 lorategiz inguratuta dago eta itsasorako bista ikusgarriak dauzka Fuerte Marbella hotelak eta kokapen ezin hobea dauka: Marbella erdi-erdian, hondartzaren aurre-aurrean, hirigune historikotik metro gutxira eta aisialdiko eta terrazen ingurunearen ondoan. Hotelak 4 jatetxe dauzka, aparkalekua, 2 igerileku (kanpoan bata eta beste estalia, negurako), kirolgune bat padel-pistekin, turkiar bainua eta sauna.\nPartner hotela - Fuerte El Rompido\nKokapen ikusgarria dauka Huelvako Piedras ibaiaren inguruko paraje natural osoa ikus daitekeen muino baten gainean dago Fuerte El Rompido hotela, golf-zelaietatik eta soilik ostatu-hartzaileentzako den hondartza birjina batetik oso gertu. El Rompido arrantzale-herrixkatik 5 minutura eta Faroko eta Sevillako aireportuetatik gertu, 5 igerileku dauzka, kirol-instalazioak, wellness-eremua spa, gimnasio eta edertasun-zentroarekin, 2 jatetxe, taberna eta doako aparkalekua.\nPartner hotela - Fuerte Estepona\nFuerte Estepona hotela hondartza aurre-aurrean dago, Esteponako erdigunetik 5 minutura. Gibraltarren eta Puerto Banús-en artean dago eta oso ondo komunikatuta dago Málagako nazioarteko aireportuarekin. Kirol-eremu handi bat dauka: tenisean, padelean eta boleibolean jokatzeko pistak, 4 igerileku handi, lorategiak, spa, jatetxea eta pool-taberna.


MUTUALIAk Erantzunkidetasunerako Lurralde Plana egiteko prozesuan parte hartu du.\nEDUARDO COBOk, MUTUALIAko Berdintasunerako Batzordeko kideak, Gipuzkoako Foru Aldundiak gonbidatuta, martxoaren 16an Kontziliazio eta Erantzunkidetasunerako Lurralde Plana egiteko prozesua. TOKIKO GARAPENEKO ENPRESAK ETA AGENTZIAK saioan parte hartu zuen\nMiren Elgarrestak, Gipuzkoako Foru Aldundiko Berdintasuneko diputatuak, Kontziliazio eta Erantzunkidetasunerako Lurralde Plana egiteko prozesuaren baitan kokatu zuen bilera.\n1.- Abiapuntuko diagnostikoa aurkeztea eta kontrastatzea\n2.- Planaren egitura eta erronkak aurkeztea eta kontrastatzea, eta enpresetan eragiteko zein neurri-mota har daitekeen aztertzea\nBileran erabili zen ppt-aren bidez, kontziliazio eta erantzunkidetasunari dagokionez, plangintza egituratzea helburu, oinarri hartzen ari den diagnostikoaren berri eman zen.\nEHUko Ekonomia Aplikatuko Fakultateko Mertxe Larrañagak Gipuzkoako lan-merkatuan dauden desberdintasun nagusiei eta kontziliazio-politikei buruz egindako aurkezpenari, honako iruzkinak egin zitzaizkion:\nBerdintasun-planen bilakaerari buruz galdetu zen. Gero eta gehiago ote diren. Halako planak dituzten enpresak asko ez direla mahaigaineratu zen, enpresen tamaina faktore garrantzitsu bat dela, eta Gipuzkoan enpresa gehienak txikiak direla.\nEnpresen tamainaren ildotik, enpresa txiki bateko ordezkari batek bere desadostasuna adierazi zuen, antolatze-kontu bat dela argudiatuz.\nKontziliazio-politikak garatu dituzten enpresak oso feminizatuta daudenak direla aipatu zen, baina horrek ez duela «arazoa» konpondu.\nLan-mota aipatu zen zailtasun-faktore gisa. Etxeko zainketa eta antzeko esparruetan arduraldi osorik ia ez dagoela esan zen. Halaber, ordutegiak malguak ezin izan daitezkeela.\nGarrantzitsua da nabarmentzea kontziliazioa gizonen kontua ere badela.\nGipuzkoan industriak duen pisu nabarmena kontuan hartuta (% 31, Europako % 19ko batez bestekoaren ondoan), horrek kontziliazioaren eragin negatiborik duen galdetu zen. Esan zen, berez, faktore horrek ez gaituela leku okerragoan jarri.\nGaldetu zen ea baden daturik industrian kontziliazio-neurrien erabilerari buruz. Amatasun-/aitatasun-baimenei buruzko datuak badirela aipatu zen.\nSegregazio horizontala hezkuntza-sisteman egiten diren «aukerekin» oso erlazionatuta dagoela aipatu zen. Emakume gehiago dago gizarte-zientzietan, erizaintzan eta abarretan. Ikasketa teknikoetan (ingeniaritzak eta abar) gizonak dira oraindik ere nagusi, nahiz eta badirudien horietako batzuetan emakume gehiago sartzen ari dela.\nLanbide-heziketan segregazio hori oso nabarmena da, eta lanbide maskulinizatuetan presta daitezen emakumeak animatzen dituzten politiken hutsunea nabari da. Hezkuntzaren arloan lan egiten duten erakunde batzuek ahaleginak egin izan dituzte ildo horretan, baina ez da emaitza onik izan. Emakume gidariak eta antzekoak agerian jarri beharko lirateke, ereduak eta erreferenteak sortzeko.\nGarraio-enpresa bateko ordezkari batek aipatu zuen bere esparruan, oso maskulinizatuta egon arren, emakumeak erakartzea posible dela ikusten ari dela. Hala ere, lanpostu batzuetarako, adibidez, lantegi mekanikoetarako, ez dago emakume prestaturik. Bestalde, aipatu zen zainketarako baimenak eskatzen dituzten gizonak ez daudela ongi ikusita.\nAzkenik, beren langileentzako neurri malguak aztertzen eta abian jartzen ari direla esan zen, norberaren beharrei egokitu dakion.\nTaldeka, bileran parte hartu dugunoi, gure ustez, enpresei begira, planak jaso ditzakeen neurriak jasotzea eskatu zitzaigun.\nLantaldeek egindako proposamenak:\nAmatasun-bajak parekatzea (derrigortasuna bi aldeentzat).\nAdministrazio publikoak kontziliazio-politika aktiboak (murrizketak, gizarte-segurantzan kotizatuta eta abar) dituzten enpresei pizgarriak ematea.\nAldaketa kulturala lantzea; nola? Hezkuntzaren bidez (ikastetxeak, ikastolak…). Beharrezkoa da aldaketa kultural bat. Kontziliazio-neurriak hartzeko aukera bera izanda, sektore maskulinizatuetan ez dira hartzen; feminizatuetan, aldiz, bai. Hezkuntza lantzea.\nSentsibilizazio-kanpainak, estereotipoak hautsiz.\nAitatasun-baimenak hartzeko derrigortasuna.\nEnpresetan lan-ordutegiak begiratzea, fisikoki bertan egon beharra aztertzea eta beste aukera batzuk aztertzea: lanaldi jarraitua ahal den sektoreetan (zerbitzuetan zaila), etxetik lan egitea…\nSektore maskulinizatuetan (prestakuntzakoak eta lanekoak) emakumeak egon daitezen sustatzea. Prestakuntza teknikoa sustatzeko kanpainak.\nLanbideren eta enpresen lankidetza-hitzarmenak kontratazioan dauden beharretan oinarrituta.\nBatez ere hezkuntza-esparruari begirako neurriak, epe ertain-luzean.\nSentsibilizazio-kanpainak egitea. Emakumeen balioa nabarmentzea, sektore oso maskulinizatuetan lanean jarriz, edo alderantziz, gizonak sektore feminizatuetan lanean jarriz, egungo hezkuntza-eredua aldatzeko.\nKontziliazio-neurriak abian jartzen dituzten enpresei fiskalki laguntzea.\nHaurrak eta adinekoak zaintzeko lanei prestigioa ematea. Garrantzia har dezala Aldundiaren mezuetan (irudiak, kanpainak…).\nLehiaketa publikoetan eta ematen diren laguntzetan, berdintasun- edo kontziliazio-neurriak ezarrita dituzten enpresei eman behar zaie lehentasuna.\nTelekonferentzia bidezko bilerak sustatzea. Aurrez aurreko bilerek lekualdaketak, denbora galdua, gastuak… dakartzate berekin.\nLanaldi trinkoak sustatzea enpresetan.\nEnpresei berdintasun-/kontziliazio-adierazleak (ISO modukoak) proposatzea, enpresei edo instituzioei berdintasun-sariak ematean.\nLegez berdintasun-plan bat izan behar duten enpresen langile-kopurua jaistea (egun 250 edo gehiago).\nHezkuntzari garrantzia ematea eta lanbideetan dagoen segregazioa agerian jartzea.\nAholkularitza-zerbitzu bat jartzea, hartara enpresak eta langileak joan daitezen, eta gaiari buruzko zalantzak argitu ditzan eta horren inguruan aholkua eman dezan.\nEsperientziak partekatzeko, jardunbide egokien berri izateko espazio-/foro-mota hau.\nLaguntza edo pizgarri ekonomikoak abian jartzea. Gastu ekonomikoentzako diru-laguntzak ematea.\nSortutako zalantzak edo antzemandako planaren ahuleziak (idatziz jasotako iruzkinak):\n· Nire ustez, kontziliazioa haurrak edo adinekoak zaintzea baino haratago doa; kontziliatzeko espektroa askoz ere zabalagoa da, eta kontuan hartu beharko litzateke.\n· Ekimen honek publizitate gehiago izan beharko luke.


Gazteen sorkuntza proiektuak bultzatzen dituen Bilboko Udaleko Gazteria saileko Ideiak Martxan lehiaketan saritua izan ostean, Hiri asko bere baitan proiektuak bere lehen fruituak eman ditu dagoeneko. “Atzealdean, ezkutuan” eta “Emakume itsusia?” izan dira lehen bi obrak, argazkigintza, literatura eta musika uztartuz, Bilboko zortzi barrutietan barrena bidaia egitea proposatzen digun proiektu honetan. Aitor Gomez, Asier Olabarrieta eta Unai Villena proiektuaren sortzaileengana jo dugu ekimenaren nondik norakoez gehiago jakiteko.\nNondik sortu zen hau bezalako proiektua egiteko ideia? Ideiak martxan izan zen katalizatzailea, edota aspaldiko asmoa zenuten?\nProiektu hau esku artean genituen beste bi proiektu paraleloen nahasketatik sortu zen. Alde batetik, Aitor eta Unai argazki eta testu laburrak uztartzen dituen blog bati ekin genion duela hilabete batzuk, eta bestetik, Asier musika esperimentala sortzen ari zen, Unaien testu batzuetatik abiatuta. Horretan ari ginela, eta hiruron artean musika, argazki eta testuak lotzeko ideiari buruan bueltaka, Bilboko udaleko Ideiak martxan lehiaketaren berri izan genuen, eta Hiri asko bere baitan proiektua jaio zen, geneukan hasierako ideia lehiaketaren epe eta moldeari egokituz.\nDiziplina anitzeko proiektua da. Zertan datza?\nArgazkigintza, musika eta idazkuntza edo literatura uztartzen dituen proiektua da. Bere bitartez, zortzi hilabete iraungo dituen sorkuntza prozesuari ekin diogu. Bilboko barrutiak abiapuntu bezala hartuta, prozesuan barruti bakoitzeko obra edo lan bana sortuko dugu, guztira zortzi. Obra bakoitza argazki, euskarazko testu labur eta musika pieza batez osatuta egongo da, eta sorkuntza prozesu ahal bezain askea izatea nahi dugu; araurik ez dugu ezarri eta aldi bakoitzean abiapuntua ezberdina izan ahalko da, batzuetan obraren hasiera argazkia izango da, besteetan testua edo musika. Indibidualki sortu, bakoitzak sortutakoa beste biek sortutakoari batu, eta hiruon lana uztartuz, diziplinen arteko nahastea posible eta aberasgarria dela erakutsi nahi dugu, eta aldi berean, Bilbo hiriak bere baitan beste hiri asko badituela.\nHiru kide zarete. Bakoitzak badu bere zeregina? Zein eskarmentua duzue horrelako ekintzetan?\nGutako bakoitza diziplina batez arduratzen da: Aitorrek argazkiak egiten ditu, Asierrek musika, eta Unaik testuak idatzi. Hirurak ere sortzaile afizionatuak gara, profesionalki gogoko ditugun diziplinekin harreman gutxi duten esparruetan ari gara lanean, eta gure denbora libre apurrean aritzen gara sorkuntzan. Hala ere, aspalditik datorkigu afizioa hiruoi, eta denboran zehar intentsitate ezberdinez aritu izan gara, bakoitzak ahal izan duen moduan. Asierrek adibidez eskarmentu dezente dauka estilo ezberdinetako musika talde txikietan aritu delako aspalditik, Unai literatur talde bateko kide izan zen urte askotan eta Aitorrek hainbat sentsibilizazio kanpainen diseinuan parte hartu du, teknologia berriei oso lotuta beti. Proiektua martxan jartzeko arrazoi nagusienetako bat sorkuntzari ganoraz eusteko nahia da, eta gure lanari ikuspegi berriak batuz elkarrengandik ikastea.\nBloga ere sortu duzue. Zein da espazio honek beteko duen funtzioa?\nBi erabilera nagusi izango ditu blogak. Alde batetik, bertan eskegiko da hilero obra berri bana, argazki, testu eta audio pista batez osatua; bestalde, Bitakora izenez etiketatuko ditugun sarreretan sorkuntza prozesuaren berri emango dugu, obra bakoitzaren atzetik egon diren lana eta gorabeherak azalduz.\nZuen lana, publikoarekin ere partekatu nahi duzue; iritziak jaso, trukatu,…\nHala da. Jasotzaileen partaidetza sustatzen ahaleginduko gara sare sozialen bitartez, horretarako sortu ditugun Facebook eta Twitterreko profilen bitartez, alegia. Informazioa zabaltzeko tresnak izatetik haratago, profilok proiektuaren hartzaileekin komunikatzeko tresnak izatea nahiko genuke. Proiektuaren erronka handienetako bat da alde biko komunikazio hori lortzea; ahaleginean gabiltza eta poliki-poliki hasi gara erantzuna jasotzen. Gure obrak Bilboko gaur egungo euskaldun eta anitza den unibertso batean oinarritzen dira, eta unibertso hori eratu eta aberasteko, zenbat eta jende gehiagoren ikuspegia bildu hobe.\nLanaren fruituak beste euskarri batzuetan ikusiko ditugu?\nBai, diziplina ezberdinak uztartzeaz gain, euskarri berritzaile eta tradizionalak nahastu nahi ditugu. Proiektuaren bukaera aldera estudio profesional batean grabatuko ditugu musika pieza guztiak eta argazki eta testuak elkarrekin maketatu. Internet bidez, aurretik aipatutako blogaz gain, liburuxka digital batean emango dira ezagutzara obrak, eta euskarri tradizionalei dagokionez liburuxka-CD batean, argazki erakusketa berezi batean eta zuzeneko ikus-entzunezko emanaldi batean. Ikus-entzunezko emanaldia Ideiak Martxan lehiaketaren amaierako jaiaren baitan emango dugu, Bilborock aretoan, azaroak 29an.\nAskotan ideia batetik, proiektu batetik beste ideia batzuk, beste proiektu batzuk ere sortzen dira. Gerora begira ere, beste ideiarik baduzue?\nIdeiaz gainezka gaude, geure buruei beldurra emateraino! Gure kasuan egunerokoak eta errealitateak ipintzen dizkigute mugak, askotan nahia handiagoa izaten baitugu, benetako ahalmena baino. Baina sorkuntzak zerbait badauka, hori da: beharra barrutik jaiotzen denean ezin dela gelditu, eta bere bideak bilatzen dituela aurrera egiteko. Asierrek beste musikari batzuekin batera proiektuan sortutako obrak eta beste hainbat nahastuko dituen ikuskizuna sortu nahi du; Aitor eta Unaik irudi eta hitzak nahasten dituen Irudhitzen blogarekin jarraitu nahi dugu; eta Hiri askok jarraipena izan lezake noski, agian beste sortzaile batzuekin batera elkarlanean, Bilbo edo beste hiri edota herriren bat hizpide hartuta… Oraindik goiz da hala ere ezer zehazteko.\nNontzeberri-k bidalita // 2014-06-26 · 09:35:34


Lane Switchers - Belgikako Delta Ingeniaritza\n"Lane Switchers" kategoriako artxiboa\nLaneko kommutadorea - 1 karriletan 2\nKarrilen aldagailu honek sarrerako 1 linea irteerako 2 lineatan banatzen du. Horrela, botilaren abiadura egokia lortuko duzu (errei bakoitzeko botilaren gehienezko abiadura ez gainditzea).\nArgitaratu Laneko etengailuak\nAbiadura handiko errei-aldagaia - 1 karriletan 6\nKarrilen aldagailu honek sarrerako 1 lerro irteerako 6 lerroetan banatzen ditu. Horrela, botilaren abiadura egokia lortuko duzu (errei bakoitzeko botilaren gehienezko abiadura ez gainditzea). Abiadura totala: 30–72K BPH!


Gasteizko lan prekarioak salatzeko ekimena aurkeztu dute - Araba - Alea.eus\nGasteizko lan prekarioak salatzeko ekimena aurkeztu dute\nErredakzioa 2019-08-05 12:52\nInstagramen jasoko dituzte salaketak. /Sutan Gaude\nBionor, Sagartoki eta El Horno-ko salaketak jaso dituzte, besteak beste.\n'Sutan gaude!' izena jarri diote lan prekarioak salatzeko abian jarri duten egitasmo berriari. Lan esparruarekin zerikusia duten hamaika esperientzia ezagutu eta alor honetan dauden "egoera tamalgarriei" erantzuteko tresna moduan aurkeztu dute. "Hainbestetan lan-baldintza txarrak jasan eta esplotatuak sentitu izan direnek euren isiltasunarekin apurtzea nahi dugu. Sarritan ez ditugu espazioak aurkitzen jasaten duguna konpartitzeko, edo zure nagusiak gaizki tratatzea edo zure lanak sufrimendua sortzea normala dela pentsatzera heltzen gara, eta horrekin amaitu nahi dugu", aipatu dute ohar batean.\nJendeari bere esperientziak modu anonimo batean publiko egiteko aukera eskaini nahi diote egitasmo honek, informazio honen hartzaileentzat ere interesgarri izango delakoan, "lana bilatzerako orduan edo kontsumitzaile gisa aritzerako orduan euren lehentasunak zehazteko baliagarri izango zaizkien irizpideak eskainiz". Horretarako, Instagram plataforma erabiliko dute @sutangaude izenarekin. "Prekaritatea sufritzen dugunon erakuslehio izatea du helburu".\nEkimena aurkeztu berri, hainbat salaketa jaso dituzte dagoeneko. Sagartoki jatetxearen inguruan horietako bat:\n*Uda batean lan bila nengoela, Sagartoki jatetxean utzi nuen Curriculum-a. Lan elkarrizketa izan ondoren, 4 eguneko froga-kontratua egin zidaten. Kontratuaren arabera, egun bakoitzeko 4 ordu egin behar nituen lan, baina ez zen inondik inora horrela izan. Lehenengo egunean, jada 5 ordu lanean neramala, enkargatuari esan nion 4 ordukoa zela nire lanaldia. Bere erantzuna orduetaz ez arduratzeko izan zen, lanerako gaitasuna erakustea zela axola behar zitzaidana. Lanerako gaitasuna lanaldi amaigabeak egiten erakusten omen da bertan. 4 egun horietan, 16 ordu sartu beharrean ia 44 sartu nituen, hirugarren egunean, lanaldia ia 14 orduetara heldu zelarik. Ordaintzerakoan, ordua ez zen 4 eurotara heldu (ordu extrak ez baitzituzten kontuan hartu) . Gure hirian hain ospetsua den, eta hainbesteko irabaziak dituen jatetxe honek langileak horrelako baldintzetan izatea sutan egoteko modukoa da.


Etzi abiatuko da Hi(zki)bridoak zikloa, Bilboko Euskararen Etxean | Hitzen uberan\n← Alazne Arrutiren lehenengo kolaborazioa: “Inguratzen gaituena”\nAmets Arzallus Antia eta Unai Elorriagari elkarrizketak Irakurrieranen →\nHi(zki)bridoak izeneko zikloa antolatu dute Bilboko Euskararen Etxean, literatura mutanteak biltzeko. Ostegunean, hilak 27, Buztinezko etorkizuna izeneko emanaldia eskainiko dute Itxaro Borda idazleak eta Ibon RG musikariak. Ondoren, maiatzera bitarte, beste lau ekitaldi egingo dituzte. Albiste honetan bildu dugu egitarau osoa.\nHi(zki)briboak, literatura mutanteak izeneko zikloa antolatu dute Bilboko Euskararen Etxean. Literaturaren eta ahozkotasunaren arteko mutazioak bilduko dituzte, “letrak, soinuak, bertsoak eta irudiak eraldatzen dituzten ekitaldiak”, izan ere, antolatzaileen esanetan, “mutaziorik gabe ez legoke aldaketarik, eta aldaketarik gabe ez dugu eboluzionatzen”.\nEtzi, Buztinezko etorkizuna\nEtzi, hilak 27, egingo dute lehenengo ekitaldia, ostegunarekin. Buztinezko etorkizuna izeneko emanaldia eskainiko dute Itxaro Borda idazleak eta Ibon RG musikariak, arratsaldeko 19:30etan hasita.\n“Kolapsologoek aipatzen duten munduaren leherketa hurbila dauka ardatz Itxaro Bordaren idazkiak. Kutsadura, gaixotasunak, errepresio soziala, naturaren menderaketa osoa: gure altzairuzko, beirazko eta burdinazko planeta zati honen etorkizuna buztinezkoak baizik ez balitz funtsean? Idazlearen ahots apokaliptikoari sakontasuna ematen dio Ibon RG musikari ospetsuaren Korg sintetizadorearen auhen elektroniko kasik humanoak”.\nIrudia: Dani Blanco (Argia)\nEtzi hasita, zikloak maiatzera bitarte iraungo du, jarraian dituzue hurrengo ekitaldiak.


Telefonoa 944 94 74 28 24 orduz eta 365 egunetan\nPresazkoa bada, deitu zuzenean Seguros Lagun Aroren arreta-telefonora (944 94 74 28). Nahiago baduzu, ezbeharraren partea gure edozein bulegotan eman dezakezu; hala, bertan aseguru-kudeatzaile batek lagunduko dizu parte ematen.\nEzbeharren bat izan baduzu zure ibilgailuarekin, eta Bidaiako Laguntza zerbitzua eskatu nahi baduzu, deitu zuzenean 944 94 74 28 telefonora. Bidaiako laguntza atzerritik jasotzeko, hau da telefonoa: 00 34 944 94 74 28.\n...Etxeko Laguntzaren telefonora dei dezakezu (944 94 74 28), eta ahal bezain laster sarrailagile, argiketari edo konpontzaile batekin joango gara, eta zuk ez duzu ez joan-etorria ez eskulana ordaindu beharrik izango.\nAdierazitako telefonora deitutakoan soilikemango dira zerbitzu horiek, eta, beraz, gomendatzen dizugu laguntza-txartela beti zurekin eramatea edo Etxeko Laguntzaren telefono hau zure mugikorrean gordetzea: 944 94 74 28.\nZure autoko beira batek pitzadura bat izanez gero edo hura hautsiz gero, eta zure polizak berme hori barne hartzen badu, ez duzu parte eman beharrik izango, eta ez du eraginik izango zure hobarian. Nahikoa da 944 94 74 28 telefonora deitzea, eta profesional-sare zabala jarriko da abian zure beiraren kaltea konpontzeko, zure beharretara ondoen egokitzen den konponketa-zentroa zein den adierazteko, edo, ahal bada, unitate mugikor bat bidaltzeko.\nDeitu 944 94 74 28 telefonora, izandako ezbeharraren partea har diezazuten.\nDeitu 944 94 74 28 telefonora, izandako ezbeharraren partea har diezazuten. Istripua zure erantzukizunekoa izan bada, eta beste ibilgailu bati kalteak eragin badizkiozu, gu arduratuko gara eragindako kalte materialak nahiz pertsonalak ordaintzeaz, eta ez duzu ezertaz kezkatu beharrik izango.\nDeitu lehenbailehen 944 94 74 28 telefonora, zigorrarekin, indarrean dagoen ordainagiriarekin eta zure NANarekin, isunaren erreklamazioa kudea dezagun. Zure errekurtsoa kudeatuko dugu bide administratiboa agortu arte.\n944 94 74 28 telefonoan ezbeharraren partea hartuko dugu. Gainera, konpontzaile bat behar baduzu, sakatu 2. aukera. Gogoratu istripuaren arduradun edo kaltetua bazara, ezbeharra gertatu den egunetik hasi eta hurrengo 7 egunetan eman behar duzula haren berri, honako datu hauek adieraziz: izena, helbidea, harremanetarako telefonoa eta poliza-zenbakia. Gainera, ezbeharraren inguruabarren eta ondorioen ahalik eta deskribapen zehatzena beharko dugu.


“Geureak eta inorenak” izenburuagaz mahai-ingurua | Labayru Fundazioa\nAtxakia Labayru Fundazioak 40 urte betetzea izan da. Hori dala-ta, Labayruk erabilten dituan ikergaiak kontuan hartuta, gaitzat jarri zan gaurko mundu globalean, gure kultura beste kulturen artean zelan agertu. Hau da, euskal hizkuntza eta kulturaren transmisinoa zelan egin, nortasun-emoile ete diran, zegaz identifiketan garan, eta abar.\nEkarpen ederrak egin dabez hizlariok, bakotxak bere arlotik ikusita. Gaizka Arangurenek “zoparen teoria” azaldu dau, esanez kultura bakotxean zopa era batera egin arren, ura derrigorrez behar dala beti, eta gure ura euskerea dala. Ane Ortegak euskerea zabaltzen irakaskuntzaren bitartez egin dan aurrerapena goratu dau. Gazteen arteko motibazino, identifikazino eta erabileretan geratu da gehiago. Agurtzane Intxaurragak antzerkiko esperientziaren ibilbidea gogoratu da, hitza erabilten dan arteetan hizkuntzaren erabilerak asko baldintzatzen dauela gogoratuz. Xabier Payak argi itxi dau ezer berezirik badaukagu, hizkuntza dala, eta hori ezin dogula etxean itxi kanpora goazenean. Ostera, zalantzan itxi dau kanpora joateko zaleak ete garan.\nOso interesgarria izan da jardun osoa, eta guztiz atsegina. Eskerrik asko hizlariei eta bertara hurreratutako guztiei.


Kultur ekitaldiz josiak datoz neguko hilabeteak Itziarren — Debabarrena turismo\nKultur ekitaldiz josiak datoz neguko hilabeteak Itziarren\nKultur ekitaldiz josiak datoz neguko hilabeteak Itziarren https://www.debabarrenaturismo.com/eu/albisteak/kultur-ekitaldiz-josiak-datoz-udazken-negu-hilabeteak-itziarren https://www.debabarrenaturismo.com/eu/albisteak/kultur-ekitaldiz-josiak-datoz-udazken-negu-hilabeteak-itziarren/@@download/image/klown tailerra-itziar.png\nItziarko (Deba) Auzo Udalak kultur egitarau zabala antolatu du negura begira, familia osoari zuzendutako ekimenen bitartez datozen hil hotz horiek giro onez berotu eta alaitzeko xedez.\nOstegunean, azaroaren 16an, ekingo zaio jarduera-sortari, Andutz Biltokian arratsaldeko 21:00etan proiektatuko den ikus-entzunezkoaren eskutik. Dokumental horretan ikusgai izango dira Huayhuash eskalada espedizioaren abenturak, non Lasturren jaiotako Ihintza Elsenaar alpinistak parte hartu zuen.\nEra berean, azaroaren amaieran, hilaren 24an, arratsaldeko 19:30ean, Goiener energia kooperatiba herritarrak (eredu energetikoaren aldaketaren gainean lan egiten dute, besteak beste), argindar alternatiboei buruzko hitzaldi bat eskainiko du.\nAbenduaren 1ean, ostiralean, arratsaldeko 19:30ean, Kataluniako Prozesuari buruzko afari-hitzaldia egingo da.\nOstegunean, abenduak 7, Lasturko Tabernan gaueko 22:00etan (ordu bete lehenago, 21:00etan, gaztainak eskainiko dira bertaratzen direnentzat) 'Irri Par Txou' antzezlana oholtzaratuko dute Ion Martinez Esnaola eta Jose Cruz Gurrutxaga aktoreek.\nAbenduaren erdialdetik otsaila hasiera arte, ondorengo jarduerak daude aurreikusiak:\nKeu Agirretxea & Jon Gurrutxagaren kontzertua\nAbenduak 17, igandea\nAbenduaren 28tik (osteguna) aurrera\n‘Ezberdin bezain eder’ ipuin musikatua\nSansilbestre lasterketa, Deban.\nUrtarrilak 4 eta 5, osteguna eta ostirala\nKlown pailaso tailerra\nUrtarrila 5, ostirala\nUrtarrilak 6, larunbata\nMendi buelta, Agiro-ra\nUrtarrilak 19, 20 eta 21\nSanteskea, Santa Ageda bezperan\nKontsultatu egitarauaren xehetasun guztiak, hemen


Irekia Eusko Jaurlaritza - Gobierno Vasco :: EHAA xedapena 201604860\nHurrenkenaren zenbakia: 201604860\nDonostia – San Sebastiango Lehen Auzialdiko 3 zenbakiko Epaitegia.\nJudizioa: ezkontzako araubidea likidatzea, 23/2015.\nAlderdi demandatzailea: Luis de La Fuente Mazagatos.\nAlderdi demandatua: Maria Angeles Martin Nuñez.\nAipatutako judizioan, amaiera-dekretua eman da, eta ebazpenaren idazpurua eta xedapen-zatia hauek dira:\nJustizia Administrazioaren letradua, dekretu-emailea: Carlos Minondo Veron.\nEguna: bi mila eta hamaseiko urriaren hemeretzia.\n1.– Onartu egiten da Luis de La Fuente Mazagatosen eta Maria Angeles Martin Nuñezen ezkontzako araubide ekonomikoa likidatzea, hala erabaki baitzen Justizia Administrazioaren letraduaren aurrean azaldu zirenean, 2016-10-18an, eta baldintza hauetan:\nHiri-finka, laurogeita hemeretzia.– Etxebizitza: Intxaurrondo auzoa, Artikutza plaza 8, c mota, 3. solairua, ezkerra, Donostia. Neurriak: laurogeita sei metro eta bi dezimetro koadro erabilgarri. Mugak: iparraldean, eskailera-kaxa, igogailua eta 8ko atariko hirugarren eskuineko etxebizitza; hegoealdean, 7ko atariko hirugarren eskuineko etxebizitza; ekialdean, Artikutza plaza eta igogailu-kaxa; mendebaldean, Pedro Axular kalea. Eranskinak: a) teilatupeko hirurogeita hamabosteko trastelekua, zortzi metro eta zazpi zentimetro koadro; mugak: iparraldean, igogailuaren makina-gela eta sartzeko korridorea; hegoaldean, 7ko atariko trastelekuen zona; ekialdean, sartzeko bidea eta hirurogeita hamaseiko trastelekua; mendebaldean, teilatupeko itxitura. b) sotoko hamalauko garaje-plaza, hogeita bederatzi metro eta laurogeita bat dezimetro koadro. Mugak: iparraldean, 8ko atariko instalzioen gela eta atartea; hegoaldean, hamabosteko garaje-plaza; ekialdean, errodadura-korridorea; mendebaldean, itxitura-horma. Partaidetza: ehuneko zero osoko eta laurogeita hemeretzi ehunen.\nAipatutako finka inskribatuta dago Donostiako jabetza-erregistroan: 1835. liburukia, 56. liburuan, 31. folioa, 2375. finka; eta salmentarako balio zenbatetsia 224.340 eurokoa da, Solis Hamon perituaren balorazioan adierazitakoaren arabera, auzi-jartzailea harekin ados egonik.\nAlderdi bakoitzari esleitzen zaio, jabetza osoan, aipatutako ondasunaren erdi banaezina.\nEzkontide bakoitzaren kredituei dagokienez, irabazpidezko ondasunen eraentzaren kargukoak direnez, konpentsaziotik ateratako zenbatekoa 9.255,84 eurokoa da, Luis De La Fuente Mazagatosen eta María Angeles Martín Nuñezen kargura.\n2.– Prozesu hau bukatua dela deklaratzen da.\nAurkaratzeko modua: epaitegi honetan berrikusteko errekurtsoa aurkeztuta. Jakinarazpena egin eta biharamunetik bost egun balioduneko epean aurkeztu beharko da idazkia bulego judizialean, eta, bertan, errekurtso-egilearen ustez zein arau-hauste egin den adieraziko da; eskakizun horiek bete ezean, aurkaratzea ez da onartuko (PZL, 454.bis artikulua). Errekurtsoa aurkezteak ez du ekarriko errekurritutako ebazpena etetea (PZL, 454.bis artikulua).\nErrekurtsoa jarri ahal izateko, 25 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santanderren duen gordailuan eta zainpean uzteko kontuan. IBAN zenbakia hauxe da: ES55 0049 3569 90 0005001 274; eta kontzeptua: 1847 0000 00 0023/15. Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 01-Berrikusketa). Diru-kopuru hori zainpean utzi izana egiaztatu egin beharko da errekurtsoa aurkeztean (BJLOko 15. xedapen gehigarria).\nDonostia, 2016ko urriaren 19a.\nEDIKTUA, adostasunik gabeko dibortzioari buruz bideratutako 87/2015 prozeduraren ondoriozkoa.\nEDIKTUA, 731/2015 exequatur prozeduraren ondoriozkoa.


Iruñeko Udalari ez diote onartu frankismoaren aurkako kereila | Gizartea | Berria\nIruñeko Udalari ez diote onartu frankismoaren aurkako kereila\nArgudioak dira delituek «preskribatu» dutela eta Aministia Legeak «debekatu» egiten duela. Udala aztertzen ari da helegitea jarriko duen\nIruñeko 3. Instrukzio Epaitegiko epaileak ez du onartu udalak frankismoaren aurka ipinitako kereila. Diktadura sasoian agintea izan zuten edo estatuko funtzionario izan ziren bederatzi pertsonaren aurkako kereila jarria zuen udalak, eta genozidioa eta gizatasunik gabeko krimenak egotzi zizkieten, zuzenean haiek egindako ekintzengatik edo zeharka haietan parte hartu zutelako. Udalak badu aukera oraingo erabakiari helegitea jartzeko. Alkatetzako iturrien arabera, hasiera batean, hori da asmoa, baina oraindik ez dute ezer erabaki. Atzo zerbitzu juridikoak autoa aztertzen ibili ziren, eta gaur emango dute euren asmoen berri.\nEpaileak uste du delitu izan daitezkeen ekintza horiek dagoeneko «preskribatu»egin dutela, ordea. Horrez gainera, epaileak ohartarazi du Rodolfo Martin Villa dela akusatutako bederatzien artean bizirik dagoen bakarra. Martin Villa Falangearen Sindikatu Bertikalaren idazkari nagusi izan zen, eta Francisco Franco diktadorea hil ondoren hainbat ministeriotatik igaro zen —Barne Ministeriotik, kasurako—, Espainiako Gobernuko presidenteorde izatera iritsi zen arte. Beste akusatuak ondokoak dira: Jose Luis de Gordoa y Quintana, 1972 eta 1976 artean Nafarroako gobernadore zibila izandakoa; Fernando Perez de Sevilla y Ayala, Nafarroako gobernadore zibila izandakoa 1976 eta 1977 artean; Enrique Padilla Lope.z Nafarroko gobernadore militar izandakoa; Jose Fullana Pons, Luis Sanchez Saiz , Ricardo Cortes de la Escalera eta Alvaro Lacalle Leloup jeneralak; eta Antonio Creix, Espainiako Estatuko segurtasuneko kide izandakoa.\nEpailearen arabera, Espainiako Auzitegi Gorenak ezarrita dauka zigor auzibidean ezin dela ikerlarik abiarazi zigortzeko moduko ekintza «adierazgarririk» eta delitu horiek egotz dakizkiokeen pertsonarik ez baldin badago. Kasu honetan, balizko inputatuetatik zortzi hilda daudenez, epaileak esan du zortzi horien erantzukizun penala jada ez dela existitzen. Martin Villaren kasuan, bizirik dagoen arren, «preskribatuta» dagoela iruditzen zaio.\nAmnistia Legea, oztopo\nEpaileak 1977ko urriaren 15eko Espainiako Amnistiaren Legeari ere erreparatu dio. Adierazi du ikertu eta epaitu beharko liratekeen ekintza horiei lege hori aplikatu behar zaiela; eta ondorioz, ezin direla ez ikertu ez epaitu. Eta Espainiako epaile batek ezin duela lege hori indargabetu, ikerketa abian jarri ahal izateko. Horrela argudiatu du kaleratu duen autoan: «Epaileek legezkotasun printzipioa bete behar dute. Beraz, ezin dute legerik indargabetu, eskumen hori botere legegilearena delako. Alde horretatik, gogoan izan behar da 2011n [Espainiako] Diputatuen Kongresuak atzera bota zuela Amnistia Legea moldatzeko egindako proposamen bat».\nGainera, epaileak frankismoaren aurkako kereila jartzeko zilegitasuna kendu dio Iruñeko Udalari. Dioenez, administrazio publikoak ezin du herri akusazio izan, eskumen hori «soilik herritarrena» delako; «sekula ez erakunde publikoena». Legeak salbuespen bakarra jasotzen duela azaldu du: genero indarkeria delituetan soilik du posible administrazioak herri akusazio izatea.


DESKARGATU Boeing 717-200 FSX & P3D - Rikoooo\nDownloads 91 643\nBoeing 717 da merkataritza-hegazkin bat Boeing eraiki da. bere gama hegazkin txikiena izan zen. 1995 KIMUAK izenpean MD-95 marka McDonnell Douglas zen Boeing erosi 1997 ere azken arrastoa zen. 717 izendapena jatorriz xedea zen 707, C-135 bertsio militar egotzi beharko, baina ez zen erabiltzen eta, beraz, MD-95 itzuli.\n100-eserlekua hegazkin komertzial hau ez zen sekula bere helburua lortzeko gai, eta erabakia atxilotu publikoki urtarrilaren erdialdean 2005 iragarri zen Alan Mulally, Boeing hegazkin komertzial zatiketa presidenteak: "hegazkin horretarako merkatua ez jarraitzeko 717 ekoizteko gure dauden aginduak haratago. ". Baina erabakia 2001 berandu geroztik prestatu zen eta ehundaka milioi dolar izan alde batera ezarri dira horretarako. (Wikipedia)\nHonen aurkezpen osoa add-on beheko bideoan eskuragarri dago:\nEgilea: Alejandro Rojas Lucena, David Robles


Eguneroko jarduerak edota kirolak, adibidez, normaltasunez onartzen eta pairatzen ditugun hainbat arrisku biziarazten dizkigute. Teknologiak, bere aldetik, gure artean barruraino eta ziztu bizian sartu delarik, segurantzi alorreko hamaikatxo arriskuren aurrean babesgabe utzi gaitu. Kaleratzean etxeko atea giltzaz ixten dugun legez, ordenagailua ere babestu beharko dugu aurrerantzean, bertan pilaturiko informazioa zaintzearren. Are eta gehiago Internetera konektatuak bagaude. Ez gaitezen alarmista izan, dena den: Sarearen arriskuek informazioaren segurantziari bakarrik dagozkio eta, behar bezalako neurriak hartuz gero, “atzerritar” baten balizko erasoari edo birus baten ez horren balizko zoldurari saihets egin ahal izango diogu. Nolanahi ere, ez dugu horren zain egon behar amenazoaz kontziente izan eta martxan hasteko.\nSarean barrena hara-hona dabiltzan hamaika “zomorro” -birusak, arrak, troiarrak, etab.- horien kontrako txertoa eskuratu behar du erabiltzaileak: antibirus eguneratua eta biber-hezkuntza pittin bat. Aurrenekoa lortzeko aski da inbertsio txiki bat egitea edo fabrikatzaileek online ezartzen dituzten lanabesak (www.virusportal.com, adibidez) maiztasun finko batez baliatzea. Bigarrenari dagokionez, informazio pixka bat, oinarrizko bi arauotan laburbildurik: ezagutzen ez ditugunek bidalitako mezuen aurrean mesfidati jokatzea eta, batez ere, gure konfiantza osokoa ez den artxibo erantsirik ez irekitzea inola ere.\nEmaila Sareko izurrite handietako beste batekin ere lotua dago: jaso nahi ez ditugun publizitate-mezuak (spam). Trebakuntzak hemen garrantzi handiagoa du spam-en kontrako tresnak ez baitira zeharo eraginkorrak (mutur batetik bestera: “zabor” gehiegi pasatzen uzten dute edo, bestela, lagunen mezuak suntsitzen dituzte). Internauta trebeak badaki buzoia garbi mantentzeko helbide elektronikoa ez diola nornahiri eman behar, albiste-taldeetan edo foroetan ez du sekula ezartzen bere benetako helbidea eta ez du inola ere birbidaltzen mezurik katean edo birusen gaineko ohartarazpenak egiaztatu aurretik. Doako helbide bat eskuratzea komeni izaten da (Yahoo.es edo (Mixmail.com firmek eskaintzen dituztenak, adibidez), zalantzarik izatekotan horixe baliatzeko; buzoi pertsonalaren berri, gertueneko internautei bakarrik emango zaie.\n“Arrotzak” disko gogorrean\nWeb gune batzuk gauza dira nabigatzailearen hasierako orria aldatzeko, faborito berriak eransteko edota nabigazio-barrak instalatzeko, hori dena erabiltzailearen baimenik izan gabe. Beste batzuek, are eta kaltegarriagoak, Interneterako konexioaren norakoa aldatu egiten dute, 906 zenbakidun telefono batera zuzenduz: horrela, telefono faktura zeruraino doa. Interneten gehien salatu den iruzurretako bat hauxe delarik, konexio-programak (“Sarerako telefono-konexioa”) 906 hasiera duen zenbakirik markatzen ez duela segurtatzea komeni izaten da.\nSaretik deskargatzen diren erabilera mugatuko Shareware izeneko programekin ere kontuz ibili beharra dago: horiek instalatzean oso litekeena da PC-a programa ezezagunek “infektaturik” gertatzea, instalazioak dirauen bitartean erabiltzaileak letra txikia irakurtzen ez badu. Sistema horiek eskatu gabeko publizitateaz josten gaituzte edo, bestela, internautaren mugimenduez informazioa bidaltzeko espioitza-aplikazioak (spyware) dira. Horien eragin kaltegarriak indargabetzen dituzten doako programa jakin batzuk baliatzea komeni izaten da; eraginkorrenetako bat Lavasoft-eko Ad-aware da (www.lavasoft.com).\nHispaSec Sistemas firmak 1998 urteaz geroztik “egunean bat” izeneko zerbitzua mantentzen du: amenazo berriak ezagutu eta aurre nola egin asmatzeko, informazio teknikoa ematen duen zerbitzu hori biziki baliagarria da.\nInternetera konektaturiko PC-aren amenazo behinena “kode gaiztoa” (malware) da. Generikoki birustzat hartzen bada ere era batzuetako moldeetako programak dira, desberdinak denak baina, bata besteari erantsita, kalteak eragin ditzakete.


"Educar y orientar" aldizkariaren 11.alea,COPOEren aldizkaria\nAzteazkena, 04 Abendua 2019\nHezkuntza inklusiboari eskainitako ale ia monografiko honekin aurrera egiten jarraitzen dugu. Orientatzaileentzako HEZTEA ETA ORIENTATZEA, izenarekin eskuragarri dago gure hamaikagarren aldizkaria online deskargatzeko eta irakurtzeko esteka honetan.\nGure filosofiarekin jarraituz, funtsean dibulgaziozkoa eta orientazio-lanbidearen inplementazioaren ingurukoa da, baina bere funtsa zientifikoa galdu gabe, gure eguneroko lanean garrantzi handia duten zenbait lan aukeratu dira.\nEDITORIALEAN, ikaskuntzaren diseinu unibertsala lantzen da.\nELKARRIZKETEN atalean, bi elkarrizketa daude Cesar Bona eta Ignacio Calderóni egindakoak eta bertan zenbait puntu interesgarri lantzean dira.\nAldizkaria egituratzen duten hiru multzoen artean, IRITZI ETA EZTABAIDA blokean hezkuntza-inklusioarekin lotutako zenbait gai aztertzen eta erantzuten dituzte gai honetan adituak diren pertsonai ezberdinek.\nAtal berri bat sartu dugu, TIMOLOGIA, eta bertan modu sistematikoan landuko da hezkuntza emozionalaren gaia.\nAPUNTE TEORIKOEN blokean, ikaskuntzaren diseinu unibertsalaren eta hezkuntza inklusiboaren inguruko ikuspegi ezberdinei buruzko ekarpen teorikoak egiten dituzten artikuluak sartzen dira.\nESPERIENTZIEN blokean, hezkuntza inklusiboaren arlo honetan gaur egun Espainian garatzen ari diren ideia praktikoei eta programei buruzko artikulu batzuk jasotzen dira.\nORIENTAZIOARI ETA IKTEI buruzko blokearekin jarraitzen dugu, eta bertan, IKTen erabilerei buruz hitz egiten dugu, karrera garatzeko tresna gisa.\nAzkenik, COPOEren leihoan, COPOEn konfederatutako hainbat elkartek egindako proposamenak agertzen dira. Espainiako hezkuntza-sistemaren kalitatea hobetzeko COPOEren proposamenekin osatzen da.\nEra berean, interesgarria ikusten dugun oraintsu argitaratu diren argitalpenei buruzko Bibliografia Iruzkindua ere jaso da.


Euskal Herria Bildu - EH Bilduk Espainiako gobernuari eskatu dio ez dezala “probokaziorik” egin eta etorkizuneko elkarbizitza oinarri “sendoetan” eraikitzeko lanera lotu dadila\nEH Bilduk Espainiako gobernuari eskatu dio ez dezala “probokaziorik” egin eta etorkizuneko elkarbizitza oinarri “sendoetan” eraikitzeko lanera lotu dadila\nMarian Beitialarrangoitiak gogor kritikatu du Altsasuko gertakarien harira Espainiako gobernuak erakutsi duen jarrera. Kazetariei eginiko adierazpenetan, euskal diputatuak “oso larritzat” jo ditu atxiloturiko sei lagunen espetxeratzea.\n“Gobernuari dei egiten diogu azken bost urte hauetan Euskal Herrian izan diren aldaketak onartu ditzala behingoz. Eta beraz, probokaziorik ez dezala egin eta etorkizuneko elkarbizitza oinarri sendoetan eraikitzeko lanera lotu dadila behingoz”.\nBere ustez, “entitate politikorik izan ez arren, entitate hori eman nahi zaion tabernako liskar baten aurrean gaude”. Eta gehitu duenez, “ustezko gorroto delitu batetik Covitek elikatu duen terrorismo delitu batera pasa gara”.\nBeitialarrangoitiak “iraganera eraman nahi gaituen operazio zakar bati berniz juridikoa” ematea leporatu dio Rajoyren gobernuari.


Hurbilagoren argazki lehiaketan parte hartzeko aukera hilaren 15a bitartean . diariovasco.com\nHurbilagoren argazki lehiaketan parte hartzeko aukera hilaren 15a bitartean\nHerriko edozein txokotako argazkiaren parte hartu daiteke.\nHurbilago elkarteak antolatutako argazki lehiaketan parte hartzeko epea zabalik dago. 'Usurbilgo txokoak' izenburupean antolatu dute lehiaketa eta izenak berak dioen bezala, herriko txoko eder eta berezien argazkiak eskatzen dituzte lehiaketa honetan parte hartu ahal izateko.\nHorrez gain, antolatzaileek lehiaketara aurkeztutako argazkiak lehiatik kanpo uzteko eskubidea izango dute kasu hauetan: argazkiek parte hartzeko oinarrietako punturen bat betetzen ez dutenean, argazkiak lehiaketaren gaiarekin bat ez datozenean, antolatzaileen iritziz argazkiak, bere edukia dela eta, gustu txarrekoak edo mingarriak gerta daitezkeenean. Edozein pertsona edo erakunderekiko konnotazio sexistak, xenofoboak, arrazistak edo ofentsiboak dituzten lanak ere baztertu egingo dira. Azkenik, argazkiek gutxieneko baldintza teknikoak betetzen ez dituztenean ere lehiaketatik kanpo geldituko dira.


Bilboko erredakzioa | Hamaika Telebista\nPaulo Ostolaza (Kazetaria): "Baliabide gehiago behar dituzte telefono arretako langileek"\nGainezka egiten ari dira koronabirusaren inguruko zalantzak argitzeko ezarritako osasun zerbitzuetako telefonoak. Araban, Bizkaian eta Gipuzkoan 900-20 30 50 zenbakira deitu behar da edozein zalantza argitzeko, Nafarroan 948-29 02 90 zenbakiera. Telefonoaren beste aldean dauden langileak gutxi dira eta dei askori erantzun behar diete gainezka daude.\n120.000 milioi gehiago sartuko ditu EBZk zor programan\nFinantzaketa-lerro merke berri bat abiarazi du, honela, jada martxan zegoen aktiboak erosteko programa indartuko du. Koronabirusaren eragin ekonomiko negatiboa txikitzeko ahaleginean hartu du erabakia erakundeak. 2019ko azaroaz geroztik hilero 20.000 milioi eurotako zor publiko eta pribatuak erosten izan ditu merkatuan eta orain beste 120.000 milioi euro gastatuko ditu horretan, urtea amaitu bitartean.\nBorja Senperrek politika utziko du eta Ernst Young multinazionalean hasiko da lanean\nGipuzkoako PPko buruak azaldu duenez, «familiagatik eta lan eskaintza bategatik» utziko du politika. Bere aburuz, alderdiarekin eduki ditzakeen desadostasunek ez dute eraginik izan erabakian.\nErika Otxoa: "Exoeskeletoak mugimenduan laguntzen du, baina baita autoestimuan ere"\nGaixotasun neurologikoa da esklerosi anizkoitza. Kronikoa, degeneratiboa eta sendagaitza. Garunari eta bizkar muinari eragiten dio eta ondoriorik ohikoenetako bat da ibiltzeko gaitasuna galtzea. Adembi, Esklerosi Anizkoitzaren Bizkaiko Elkarteak, terapia osagarri gisa, exoeskeleto bat erabiltzen du pazienteen errehabilitaziorako. Erika Otxoa fisioterapeutarekin egon gara.\nMugikorraren bitartez herritarren mugimenduak jarraitzen hasi da INE\nGaur hasi eta ostegunera arte iraungo du sakelako telefonoen seinalearen jarraipenak. Espainiako Estatistika Institutua, telefono mugikorren seinalea erabilita, milioika herritarren mugimenduen arrastoari jarraika hasi da geolokalizazioaren bitartez. Lehenik, goizaldeko 00:00etatik 06:00etara, eta, ondoren, goizeko 09:00etatik arratsaldeko 18:00etara hartuko dituzte datuak. Goizaldeko tartean, herritarren bizilekuak zehazteko egingo dute, eta, hurrengo orduetan, herritarren mugimenduak kontrolatzeko\nEba Blancoren izendapena eten du epaileak behin-behinean\nEusko Alkartasuneko idazkari nagusia izateko izendapena, behin-behinean baliorik gabe utzi du epaileak. Izan ere, alderdiko erroldara salbiderik izan ez dutela salatzeko, alderdiko sektore kritikoak auzitara jo zuen. Hauteskunde primarioetan desabantailan egon direla argudiatuz.


DEUSTUKO IKASTOLAKO BIBLIOTEKA: 2015\nGogoratzen duzue Athleticeko jendeari liburuak aholkatzeko kanpaina?\nGure partaidetza handia izan denez, saria eta dena jaso dugu.... San Mames Barrian hasieran erabilitako lonaz egindako karterak!!! Ederrak, zoragarriak!!!\nPublicado por Deustuko Biblioteka en 4:55 No hay comentarios:\nMOTXILA BIDAIARIAK MARTXAN AURTEN ERE\n2014-2015 Irakurle bikainak!!!\nAthletic eta liburuak\nBadaukazu gustuko libururik? Etorri hona Athleticeko bati gomendatzeko!!!!\nPublicado por Deustuko Biblioteka en 2:23 No hay comentarios:\n6. mailakoak Jasone Osororekin\nJara irakurri al duzu?\n6. mailakoek bai eta gustatu zaie. Lehenengo orrian Jarak hilekoa dauka lehenengo aldiz eta azkenengoan... Ezin dugu kontatu, ez dugu spoilerrak izan nahi.\nJasone Osorok, liburuaren egileak, idaztea sorpresaz betetako bidaia dela esan zigun. Berari egunerokoaz idaztea gustatzen zaio eta hiru "kutxa" erabiltzen ditu: memoria, irudimena eta emozioak.\nJara on PhotoPeach\nPublicado por Deustuko Biblioteka en 6:49 No hay comentarios:\nMaiatzaren 12an Bidarte liburutegira joan ginen “Nire aita ikusezina” liburuaz hitz egitera.\nGaldera ako egin genizkion: zergatik da idazlea, nondik datorkion inspirazioa, zergatik sartu zuen porno hitza…\nLiburua iruditu zaigu: interesgarria, bitxia, dibertigarria, gai desberdinak jorratzen ditu.\nIdazlea: itzultzaileada, bi alabak ditu eta esperientzia horretatik atera zuen liburua idazteko ideia, jatorra, hurbila.\nPublicado por Deustuko Biblioteka en 1:09 No hay comentarios:\nAzkenengoak on PhotoPeach\nPublicado por Deustuko Biblioteka en 2:00 No hay comentarios:\nEZ DUGU BUKATU\nEz dugu bukatu... on PhotoPeach\nPublicado por Deustuko Biblioteka en 1:23 No hay comentarios:\nLIBURUAREN EGUNEKO ARGAZKI GEHIAGO\nLiburuaren Eguna on PhotoPeach\nLIBURUAREN EGUNEKO LEHENENGO ARGAZKIAK\nAntxiñe Mendizabalen "Katti beti endredatzen" irakurri eta gero, 4. mailakoekin egilearekin egoteko aukera izan zuten.\nTxikitan oso lotsatia zenez, etxean egoten zen asko. Panpiñak baino gehiago boligrafoa zuen gustuko. 14 urte zuenean egunerokoa oparitu zioten eta hortik aurrera gehiago idatzi zuen.\nIdazteari buruz haurtzaroko gauzak oso egokiak dira liburuak idazteko. Eguneroko gauzei buruz idazten sentitzen da gustura. Idazten duena alaia bada, pozik sentitzen da. Trisea denean, berriz... Izenak aukeratzea eta ipuinen amaiera asmatzea zaila da berarentzat.\nGuri liburua pilo pilo bat gustatu zaigu!!!\nAntziñe Mendizabal on PhotoPeach\nPublicado por Deustuko Biblioteka en 4:47 No hay comentarios:\n1. mailakoak Bidarte Biblioteka ezagutzen\n... eta Peio Añorgak kontatutako ipuinak entzuten\n6. mailakook gomendatzen dizuegu...


Hasiera » Azken albisteak » Nazioarteko Azken Albisteak » Seychelles Azken Albisteak » Seychellesek Italiako bidaia argi berdea ongietorria du orain\nEuropako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • Gobernuko berriak • ostalaritza • Italia Azken Albisteak • Berriak • berreraikitzen • Seychelles Azken Albisteak • Turismo • Garraioa • Bidaiaren helmuga eguneratzea\nSeychellesek Italiako bisitariak hartzen ditu\nLaster, Seychellesek Italiako "Benvenuto" bisitariei eska diezaieke, Italiako Osasun Ministerioak argi berdea emango baitie herritarrei Europatik kanpoko sei herrialdeetara bidaiatzeko.\nItaliako Osasun Ministerioak COVID gabeko bidaia korridore esperimentala irekitzen du Europatik kanpoko "ibilbide turistiko kontrolatuetarako".\nKorridore honek berrogeialdiaren beharra kentzen du COVID-19 neurri gisa, helmugara iristean edo itzultzean.\nItaliako 27,289 turista bikainek bisitatu zuten Seychelles 2019an, helmugako laugarren iturri nagusia zenean.\nIndiako Ozeanoko Seychelles paradisuko uharteak Italiako herritarrak Europatik kanpoko sei helmugetako bat dira, Italiako osasun ministerioak COVID gabeko bidaia korridore esperimentala irekitzen baitu Europatik kanpoko "kontrolatutako ibilbide turistikoetarako", COVID gisa berrogeialdia egin beharrik gabe. -19 prebentzioa helmugara iristean edo itzultzean.\nHasierako oharrean herrialdeko Batzar Nazionalean egindako adierazpenean Turismoaren Munduko Eguna dela eta eta Munduko Turismo Astearen asteazkenean, irailaren 29an, Sylvestre Radegonde Seychellesko Atzerri Arazoetarako eta Turismo ministroak "Albiste ona, oso berri ona benetan" dela esan du.\nGarapen berri honen garrantziaz komentatuz, herrialdea Indiako Ozeanoko uharteko helmugako lehen laugarren turismo iturrien merkatuko bisitariei ongietorria ematean, Sherin Francis Turismo Idazkari Nagusiak esan du pozik dagoela albistearekin, esanez: bere xarma eta "bizitzeko joera" entzutetsuak diren gure gonbidatu italiar jatorrak ongi etorria emateko zain.\n«Italiarrek beti gozatu dute produktu sorta zabalarekin Seychelles eskaintzen ditu, batez ere Praslin-en oinarritutako gure tamaina ertaineko hotelak. Abenturazaleak dira eta uharteak arakatzea, txangoak egitea, irlak saltatzea, ibilbideak ibiltzea, jatetxea eta orokorrean helmuga ezagutzea gustatzen zaie. Gure propietate kopuru handi batek bere argi berdea eman ondoren bidaiatzeko irrikan dauden Italiako errepikatutako gonbidatu fidelak dituzte. Seychelles, gainera, italiarrek ezkontzetarako nahi izan zuten helmuga izan da ".\nItaliatik etorritako 27,289 turista bisitariek Seychelles bisitatu zuten 2019an, helmugako laugarren iturri nagusia zen, Europatik etorritakoen% 10a.\nAurtengo martxoaren 25ean bere mugak berriro irekitzeko azken faseak izan direnetik, astean nazioarteko 32 hegaldi baino gutxiagok ematen dute helmuga, Air Seychelles aire konpainia nazionalaren hegaldiak eta Condor Europako aire konpainiek laster hasiko dituzten zerbitzuak kontuan hartu gabe. eta Air France.


Esleitu dira ahozko kultur sorkuntza aztertzeko ikerketa sariak - bertsoa.eus\nEsleitu dira ahozko kultur sorkuntza aztertzeko ikerketa sariak\nMintzola Ahozko Lantegiak eta UPV/EHUko Mikel Laboa Katedrak 2.000 euroko bi proiektu sari banatu dituzte eta hiru urte gehiagoz luza daitekeen urtebeteko ikerketa kontratu bat. Azken honek UPV/EHUko Euskara eta Ikerkuntza Arloko Errektoreordetzen babesa ere badu.\nBertsoaren Agenda. Agenda Setting-ak bertsolaritzaren diskurtsoan duen eragina proiektuak eskuratu du ikerketa kontratua. Oihana Iguaranek aurkeztu du; bertso bidezko diskurtsoak zein agenda duen deskribatzea da asmoa, prestakuntza edo entrenamendu unetik jendaurreko azken bat-bateko jardueraraino ikertuz. Txapelketa eta plaza irekiko jarduna behatuko da batetik; bestetik, bertsolari eta gai-jartzaileen lanketa ezagutzeko, inkestak eta sakoneko elkarrizketak baliatuko dira.\nProiektu sariak honako hauek eskuratu dituzte: Jon Gurrutxagaren Nazio-identitatea, nazio-gatazka eta diskurtsoaren bilakaera Bertsolari Txapelketa Nagusian (2001-2017) lanarentzat izan da sarietako bat, eta Kepa Matxainen Ahozko hizkeraren balioa bertso kanonaren eraikuntzan: Xabier Amurizatik Maialen Lujanbiora (1980-2017) proiektuarentzat, bestea.\nGizarte aldaketek eta diskurtsoen bilakaerek bertsoetan nolako eragina izan duten aztertuko du Jon Gurrutxagak; bereziki, nazio identitatea eta gatazka aintzat hartuta. Bestalde, nazio gatazkaren inguruko bertsoetan genero diskurtsoak zer nolako eraldaketa izan duen aztertuko du. Kepa Matxainek bertso kanonaren eraikuntzan ahozko hizkerarekin lotutako baliabideen pisua zein den ikertu nahi du, eta, horretarako, bertso zehatzei baino gehiago erreparatu nahi dio bertsoek edukitako harrerari.


Nortzuk gara | Yongkang Jiahao Tool Co., Ltd.\nYongkang Jiahao Industria eta Merkataritza Co., Ltd. 1995ean sortua, tresna elektrikoen ekoizpenean espezializatua, hala nola, gasolina mailu birakaria, gasolina hautagailuak, gasolina pilagailua, gasolina angelu artezgailua, gasolina lurraren barrena, gasolina kolpatzeko giltza, gasolina zuhaitz moztekoa, eraispen mailu elektrikoak eta zulagailua. Konpainia I + G, fabrikazio eta salmenten bilduma da. Konpainiak 2 milioi yuaneko kapital erregistratua du, 10.000 metro koadro inguruko azalera duena, eta 130 langile baino gehiago ditu. Osagarrien% 70 baino gehiago berak egindakoak dira. Ekoizpen profesionalak eta kalitate bikainak produktuen prezioa merkatuan oso lehiakorra bihurtzen dute.\nTeknologia aurreratua, kudeaketa ezin hobea, kalitate fidagarria eta prezio onarekin, konpainia azkar hazi da. Barne merkatua etengabe garatzen ez ezik, produktuak kanpoko merkataritzara esportatzen dira. Produktuak batez ere Europara, Ameriketara, Asia hego-ekialdera eta Ekialde Hurbilera esportatzen dira. Beraz, gure enpresak ere goraipamen ugari jaso ditu bezeroengandik.\nEnpresak konpromisoa hartu du enpresen garapenarekin eta berrikuntzarekin "Kreditu lehenik eta behin bezeroarekin lehenik" helburuarekin. Produktuek CCC, CE, GS ziurtagiria eta beste hainbat ziurtagiri gainditu dituzte. Konpainiak esperientzia duen diseinu taldea, industrian liderra den I + G gaitasuna eta fabrikazio indar sendoa ditu. Produktuak itxura dotorea du eta beti jarraitzen du uneko moda joerak sortzen, kalitate handikoa eta mundu mailan ezaguna, horien artean JH168, JH150, JH4350, JH32A eta JH28A eta gasolina produktu gehienak fabrikak berak diseinatu ditu. Helduleku eredu bereziarekin eta diseinu berrituarekin\nGure konpainiak kalitate handiko produktuak, zerbitzu ona eta prezio lehiakorra ditu, bezeroek ospe ona ezartzen dute, gure langile guztiok espero dugu etxeko eta atzerrian ospe ona izatea epe luzerako bezeroen arteko harremanak eta elkarrekiko onuragarriak diren lankidetza eta garapen arrunta lortzeko. Ongi etorri etxeko eta atzerriko bezeroei bisitatzera edo negozioa negoziatzera, lankidetza zabala burutu, etorkizun ederra elkarrekin sortu!


EUSKO JAURLARITZAKO ETXEBIZITZA SAILAK JASO DU NAZIO BATUEK ZERBITZU PUBLIKOAN BIKAINTASUNA AITORTZEKO ZERBITZU PUBLIKOARI EMATEN DIOTEN SARIRIK ENTZUTETSUENA | Blog\n← EUSKADI, HIGIEZINEN KRISITIK ATERATZEKO PRESTATUA DAGOEN ERKIDEGOA\nHIRI ERRENTAMENDUEN LEGEAREN BIDEZ ALOKAIRU MERKATUA SUSTATZEN →\nEUSKO JAURLARITZAKO ETXEBIZITZA SAILAK JASO DU NAZIO BATUEK ZERBITZU PUBLIKOAN BIKAINTASUNA AITORTZEKO ZERBITZU PUBLIKOARI EMATEN DIOTEN SARIRIK ENTZUTETSUENA\nEkainaren 25ean, Estatu Batuek New Yorken duten egoitza aukeratu zuten Zerbitzu Publikoen 2012ko eguna ospatzeko eta 2012 Zerbitzu Publikoei sariak (UNPSA) banatzeko ekitaldia egiteko.\nApirilean, Eusko Jaurlaritzako Etxebizitza Sailak bikaintasun publikoko sarien deialdira aurkeztu zen, 3. kategorian: “Fostering Participation in Policy-Making Decisions through Innovative Mechanisms” kategorian, “Etxebizitzan, iritzi guztiak dira garrantzitsuak” proiektuaz. Etxebizitzako herri-politikak diseinatzean herritarrek parte hartzearen aldeko apostu berritzailea jasotzen du proiektu horrek, eta lehenengo saria lortu du.\nEusko Jaurlaritzako Etxebizitza Saila konbidatu zuten NBEren Batzar Nagusiko sarrerara joan zedin, sariak banatzeko ekitaldira. Ekitaldia Sha Zukang Nazio Batuen Ekonomia eta Gizarte Gaietako idazkari nagusiak zuzendu zuen, eta hunkigarria eta inspiratzailea izan zen.\nHurrengo egunetan, Euskadiko ordezkaritzak aukera izan zuen sarira aurkeztu ziren gainerako herrialdeetako ordezkaritzekin proiektua partekatzeko, eta, horrela, hainbat ikuspegi jaso, eta, mekanismo berritzaileen bidez politika egiteko denen modu berriak ezagutu, eta aberasteko.\nNazio Batuek zerbitzu publikoari ematen dioten UNPSA saria da zerbitzu publikoan bikaintasuna aitortzeko nazioarteko saririk entzutetsuena. Mundu osoko herrialdeetan, administrazio publikoa eraginkorragoa eta sentiberagoa izateko erakundeek egiten dituzten ekarpenak eta sormen lorpenak saritzen ditu.\nEdizio honetan, 471 proiektu aurkeztu dituzte 70 herrialdek baino gehiagok, kategoria guztietan. Hori dela eta, are garrantzitsuagoa da Eusko Jaurlaritzako Etxebizitza Sailak herri-politikak sortzeko orduan herritarrek parte hartzeko egiten duen lana onartzea.